text:
Kuring memang resep kana carita pondok, ti keur leutik sok macaan mangle, maklum Bapa mah leukeun langganan mangle. ngan ayeuna mah geus pangsiun tara pirajeunan anjeunna maca mangle teh. Basa harita Apana Iqbal mawa sababaraha hiji eksemplar mangle, Bapa mani atoheun pisan. kuring ge asa geus lila teu maca karya sunda teh.
tah carpon nu ieu sugan bisa jadi panglipur rasa karya sunda.
Kuring ge teu apal jeung nu ngarangnamah...
Puraga Tamba Kadengda
Carpon Wébi Alisan
TEu hayang! Celengkeung deui, sora handaruan meupeus kakeuheul. Si Mamah nu bisaan ngolo téh. Keur kumaha baé kaayaan kuring, anjeunna mah bisa ngigelan rasa haté kuring. Siga ayeuna, nu keur keuheul awahing dipapaksa kudu ngajar. Ari guru téa, euy, lain tukang nganyam bilik atawa palika. Kasebut guru mah, di lembur kuring, tata-titi basa matak gumati, réngkak paripolah kudu dialah. Saeutik codéka goréng salilana. Teu siga garong nu bisa insap tur bisa hirup kumbuh deui sabihara-bihari. Teu gableg cedo kasebutna ari guru gawé cidra mah, cenah. Siga Kang Mumin ku kapaksa kudu ingkah sanajan karék sabulan ngajar di SD lembur kuring, teu pira pédah ngomong “anjing” basa titajong kana batu hareupeun ibu-ibu nu keur silisiaran. Tuh, maenya teu meunang nyebut “anjing”? Padahal aya bungkeuleukanana. Teu nyebut innalillahi atawa astagfirulloh sakali mah cik atuh. Si Entang nu sutan-sétan sapopoé gé taya nu nyaram. Pédah guru nu ngomongna? Tah! Éta salasahijina alesan kuring teu hayang jadi guru!
Éta gé dipisérab ku urang lembur mah, malah teu kudu mirun seuneu ogé cipanas keur kopi-kopi waé mah sok nyampak. Kituna téh diwuwuh beuleum sampeuna. Atuh pabeubeurang mangsa mépés késang, datang ka imah téh dipapag citiis dina kendi. Kétang, éta gé nu lalagasan. Pareng solawatan dina peuting jumaah, sakadang guru mah sok diheulakeun tuangna. Éh, bareng kétang jeung nu mupuhuan du’a. Nu lian mah kapan berekah kabagéan hulu asin gé.
Si Mamah neuteup. Éta gé pedah kuring maling teuteup da ti tatadi ngan tungkul baé. Tungkul téh lain siga bolon nu diwarah ku kolotna, tapi nahan amarah nu méh paburisat. Sajongjongan mah hayang nakol si Bapa nu teu ngarti kahayang kuring.
“Keur naon atuh sakola luhur-luhur ari teu kapaké mah?” saurna. Ah! Ari teu kahatéan mah sakola hukum gé tungtungna mah aya nu jadi tukang ngoméan lédeng. Kacipta mun ku kuring diomongkeun.
“Hoyongna kumaha atuh Ujang téh?” Si Mamah mariksa deuih.
Kuring tungkul. Si mamah ngusap peupeuteuyan dibarung kanyaah nu leleb.
“Hayang di kota? Hah? Rék jadi naon?” Bapa ngocorkeun deui amarah.
Kuring teu wani némpas mun Bapa keur norolang. Aya nu nyungkelit gé disidem wé, tara ieuh kaluar. Kasieun tangtu nyampak mun paréa-réa omong, sieun doraka téa mah, sieun jadi matak mah, jeung nu deukeut mah sieun digaplok. Kapan teu meunang lin ngalawan kolot mah?
Paguneman téh ngan samet kitu poé harita mah. Aéh, kamari géto gé sarua, siga nu béak bahan caritaan. Padahal naon héséna mun ngobrol sual pulitik atawa harega nu nérékél waé. Ari ngamimitian nyarita téh sok méngkol deui kadinya. Teuing kumaha da si Bapa bisaan méngparkeun omongan.
Kuring jeung si Bapa barina gé teu pati deukeut, malah kuring dalit kénéh jeung si Jablay, ucing kameumeut. Tutas ngobrol, si Mamah sok nyampeurkeun si Bapa, teuing ngomongkeun naon. Kuring indit ka dapur mawa ucing tuluy ngerem manéh di kamar bari ngabudalkeun katugenah. Sakapeung mah asa sato nu bisa surti téh, najan méong deui méong deui ménta parab.
š{›
Panon poé meujeuhna dipaké moyan. Panyawah ti tadi geus arindit. Paré usum celetu, hamo kaheuleut sapoé ku patani mah. Keur matak resep nénjo cenah. Nu ngaliwat ka hareupeun imah ukur pamuda-pamuda pangangguran nu taya gadag. Motor bahro patarik-tarik sora knalpot, ngagerung ngagebah récétna manuk nu cinutun dina dahan-dahan tangkal. Hayam bikang nu kokotak waé kasimbeuh kekebul motor. Si belegug téh, mani taya ras-rasan sora motor téh!
Kuring jongjon nyanghareupan cikopi, dibaturan udud. Hiji-hijina kaayaan nu matak nyugemakeun haté téh ngan ieu-ieuna. Lian ti éta mah sangsara!
“Jang, mumuluk heula,” sora si Mamah.
“Engké wé,” cekeng téh. Leungit harti ilang dangiang atuh cikopi panas kasilih ku sangu mah!
Sawangan ngahaja dikencar ka alak paul, nuturkeun haseup roko nu ngelun, tuluy ngagibeg katoél angin hiliwir. Pikir digendir sina iang ninggalkeun bantal nu pinuh ku dahdir. Nyawang mangsa nu meureun kaanjang, kabayang sagala rupa nu salila ieu ngan aya dina kahayang. Meureun teu kudu ngalamun ngahurun balung di dieu. Gawé kapaké, gajih teu jadi rerewih. Hirup cukup hurip lantip. Beu, kahayang geus nepi ka bulan, ari awak ngaréngkol gé. Garo-garo teu ateul tungtungna mah.
“Hoyongna kumaha atuh?” Si Mamah mariksa deui. Udud nu tinggal puntung didedetkeun kana asbak.
“Pokona mah tong jadi guru. Titik!”
“Naha? Ieuh, kacida mulyana jadi guru téh. Sugan wé kaangkat atuh darajat kulawarga urang téh.”
Kuring olohok ngadéngé caritaan si Mamah. Heuheuy, enya kitu? Kuring wani taruhan nu ngangkat darajat mah iwal ti hiji, duit, dua duit, tilu duit. Jadi guru gé ari balangsak mah tetep wé ngantay miharep kartu miskin. Mun geus kitu naon bédana jeung tukang ngala suluh? Atawa purah ditutah-titah? Guru mah hésé néangan lolongkrang niat curaling. Bati ngajualan buku bari maksa gé ngan cukup maseuhan tikoro, teu nepi kana beuteung. Maenya digajih leutik tapi élmu dina uteuk nu sakitu mahalna dimurah-maréh, kacida teuing! Bet éléh ku nu baramaén, ngan modal dampal leungeun sapoé meunang limapuluh réwu! Pasualanna lain rido atawa henteu, tapi ajén. Piraku cabé sakintal dibayar lima rébu perak? Peurih!
“Kaangkat kumaha, Mah?” kuring hayang nyaho sawangan si Mamah.
“Enya, urang téh bakal dipihormat, moal aya nu ngajejeléh.”
Kuring weléh teu ngarti.
Naha si Mamah tara nongton tipi kitu, di dayeuh, dina sinétron, jihat nu ditingalikeun tina guru téh belegug, boloho. Moal lila gé pikiran kitu téh bakal nepi ka lembur. Urang lembur ayeuna téa hayang sagala kota. Hayang jadi masarakat madani cenah. Hayang katempo teu kuuleun mun anjang-anjangan ka kota, béh dituna hayang jadi urang kota. Baréto onaman urang lembur pengkuh kana adatna, ayeuna mah kapan di Baduy gé geus rada ngota. Komo ieu lembur téh lain Kanékés!
“Teu kahatéan,” ngan sakitu nu kedal.
“Ih, jalankeun wé heula. Biasa sabab dipaksa, pan?”
Kuring ukur gideug.
“Atuh naon bédana Ujang jeung si Entang, si Janu ari kitu mah?”
Har, nya béda atuh! Kuring mah lulusan Jurnalistik, si Entang jeung si Janu mah ngan semet ngalamot bangku SD. Écés, pan? Maenya disaruakeun. Capé atuh sakola saluhur-luhur ngan disaruakeun jeung tukang ngangon.
Padahal kahayang mah teu gedé, ngan hayang nyiar cabak di kota. Kagok, bubuhan ti leuleutik jauh ti kolot ayeuna asa salah cagap pédah saimah. Geus biasa ieuh teu disimbutan kanyaah si Mamah, ditangtayungan raga si Bapa. Ngan nya ari si Bapa mah keukeuh sangkan kuring cicing di lembur, teuing honéng pédah tiluwelas taun teu saimah, teuing pédah si Bapa nu umurna tunggang gunung kudu dibaturan. Kuring gé can bisa nangtukeun léngkah ka hareup mun ulukutek di lembur. Éta gé lain teu hayang, ngan hawa kota najan pinuh kokotor geus nyaliara.
Mun seug di kota tempat baheula kuring kuliah aya pagawéan, meureun poé ieu moal aya di dieu, lembur singkur mandala singkah. Orokaya, geus sabaraha puluh lamaran asup ka pausahaan-pausahaan hiji gé taya nu nyanggut. Acan kétang, piraku ari euweuh mah.
Kereteg haté geus masagi rék bubuara di lembur batur, katambah haté mah aya waé di ditu. Sakumaha heurasna pamadegan si Bapa, kuring keukeuh kudu nurut kahayang sorangan. Hayang néang pagawéan ingkig sorangan, capé sorangan, sangkan kuring reueus ku hasil késang sorangan. Usum kitu ngasupkeun kulawargana ka kantor tempat digawéna? Ningali bangsa urang kieu ogé mah, enya, meureun. Sukur ari becus, da ninggang teu belulna matak ngarugikeun batur. Maenya deuih kuring nambahan ngarurucah nagara nu keur meujeuh sagala samporét?
“Émutan deui nya sing tenget, nya?” cék si Mamah bari ngusap sirah.
Kuring ngaluarkeun deui roko sabatang tuluy diseungeut. Nu balawiri ngan barudak SD nu kakara balik ti sakolana.
š{›
MUN ningali deui buku-buku catetan baheula jaman SD, sok seuri sorangan. Ngumbar lamunan mangsa irung kacocok lého, beuheung pinuh ku daki, atawa suku nu bonténgeun. Mun nénjo karét geulang minuhan leungeun, si Bapa sok narik dua siki tuluy dijeprétkeun. Peureus. Geus kitu bagéan si Mamah nu ngupahan. Kahéman si Mamah nu natrat dina haté hamo ilang. Tug nepi ka kiwari umur lima likur kanyaahna teu kendat-kendat. Rajeun pajauh, tapi kanyaah indung ka anak teu unggut kalinduan. Basa mimiti ninggalkeun si Mamah, harita téh rék sakola di lembur Mang Handi, si Mamah méh gogoakan semu beurat papisah jeung kuring.
Ceuk si Bapa mah kuring budak baong. Teuing kumaha patokan si Bapa nu disebut baong téh. Piraku ari gelut ngabéla ucing nu dibabukan kaasup baong? Atawa ngababuk sirah Mang Sueb ku panakol kohkol sabab manéhna nyebut si Mamah ungkluk disebut baong? Teuing ah!
Lembur nu baheula éndah kiwari geus robah. Tatangkalan sisi jalan jeung rupa-rupa sato di leuweung ayeuna mah tinggal waasna. Geus taya paninggaran nu baheula disebut jawara kahot, taya huma nu cenah tatanén pituin sélér urang. Matak teu betah.
Pon kitu pikiran urang lembur ayeuna geus robah. Aya mangpaatna éta gé, tapi teu saeutik mudaratna. Pola pikir nu atah, kagok, kota henteu lembur geus teu merenah. Sagala rupa nu dipaké sapopoé, ayeuna mah kudu ngota. Ti mimiti kadaharan nepi ka baju nu nyangsang na awak. Leuheung mun kabedag, da loba nu bébéakan sagala dijual.
Keur kuring, ah, kop téh teuing! Nu matak keukeuh hayang di kota téh kieu. Di lembur gé pikiranana mah hayang dayeuh, naon héséna sakalian cicing di kota!
Hiji poé kuring digeroan ku si Bapa.
“Diuk. Ayeuna mah pamungkas wé ti bapa mah. Kahayang nu sabenerna kumaha Ujang téh? Teu betah cicing di lembur sorangan?” sidik si Bapa téh apaleun, na maké tatanya.
“Pasualanana sanés betah teu betah, Pa. Tapi, bisa sareng teu bisana. Naon atuh palajaran nu pantes diajarkeun ku abdi? Da mun di sakola diajarkeun jadi wartawan, mangga téh teuing. Kapanan teu aya…”
“Éta mah bisa diusahakeun,” si Bapa motong, “Loba ieuh guru nu ngajar lain palajaran nu disuprih keur kuliahna.”
“Tah éta, Pa,” kuring ngawani-wanikeun manéh, “Nu matak kualitas atikan di urang kacida tinggaleunana téh, éta salah sahijina. Seueur guru nu ngajar palajaran bari manéhna sorangan teu pati apal kana palajaranana. Enya gé tiasa bari dijalankeun, ngan tangtos moal timus upami sangu mah.”
“Nyaho ti mana manéh? Geuning loba nu junun?” pasemon si Bapa semu ambek.
“Enya pan sanggem Ujang gé seueur, henteu ari sadayana mah. Da seueur nu junun alatan kulawarga atanapi lingkunganna, sanés ti sakolana. Sakola di urang mah seueur ogé nu nganggap sakadar butuh salambar kertas kanggo ngalamar. Éta gé teu lepat, da ahirna mah éta nu dijugjug. Mung margi teu timus téa janten di urang mah kualitas pagawé téh angger wé kitu. Bapa gé uninga panginten cék berita bangsa urang mah tinggaleun utamana dina kaélmuan.” asa kaasupan jurig kuring nyarita kitu.
“Éta mah lain salah guru atuh, budakna wé nu teu ngarti.”
Kuring ngarénghap panjang.
“Tiasa waé. Ku naon atuh budakna teu ngarti? Kapan tiasa waé alatan guruna nu teu masagi élmuna atanapi cara ngadugikeunana nu lepat…”
“Maneh téh nyalahkeun guru-guru manéh atuh kitu mah?”
Gunem catur geus rada ngalantur. Tapi si Bapa siga nu panasaran pédah kuring (kakara) nyarita siga kitu. Teuing nyoba atawa mémang si Bapa keukeuh kana kapalayna.
“Henteu. Malah Ujang mah untung tiasa sakola dugi ka paguron luhur. Éta téh kumargi kapungkur dijurung ku guru-guru, dugi ka Ujang maksa ka bapa Ujang kudu kuliah. Tapi si Entang nu baheula sok juara kelas geuning semet kelas opat. Teu kedah madungdengkeun pasualan ékonomi da abdi mah yakin sabenerna masarakat urang mampuh nyakolakeun anakna dugi ka SMA waé mah. Mung kasadaran nu janten pasualan. Upami dicukcruk galurna mah panginten alatan teu merenah diajarna.” kagok asong kuring cacarita. Keun baé teu nyambung gé, nu penting mah hayang mudalkeun eusi haté.
“Geus. Karep manéh wé ayeuna mah.”
Ti harita si Bapa tara tatanya perkara éta. Tara nanya kétang, ari teu penting-penting teuing mah. Taya basa-basi nu ilahar. Enya gé teu pikalucueun, ayeuna mah geus taya bojég. Jungkrang asa beuki longkéwang antara kuring jeung si Bapa, kakaitan budak jeung nu jadi bapana meh teu karasa aya. Ngan si Mamah nu angger téh.
Haté ngarasa simpé ayeuna mah. Simpé kanyaah, simpé paliré ti si Bapa utamana. Kaayaan di imah teu béda jeung lembur nu kakara didatangan. Cagap asa beuki salah, sakalieun paadu teuteup jeung si Bapa sok langsung ngabalieur. Sabenerna si Mamah apal, ngan teu wasa mudalkeun kekecapan ka si Bapa nu pamadeganana geus ngagurat batu.
Ayeuna kuring sok nyorangan di kamar atawa di Cisawér, wahangan tempat pangulinan baheula. Indit isuk balik soré, teu sirikna pagawé kantor. Mun kongang mah sajungjungeun hayang ingkah harita ogé ti lembur, ngan orokaya kapanan keur udud sapopoé ogé sok nyocéng tina bungkus roko si Bapa. Bet kapikiran teu hayang digawé ayeuna mah, geus horéam mikiran itu-ieu jeung sangeuk ungkag-ingkig.
Ningali polah kuring nu kitu, si Mamah sok ngangluh. Lingsem pedah anakna nu sarjana teu baranggawé. Éra ku tatangga majar anak nu pangdipikanyaahna nepi ka poé ieu can bisa makaya dirina sorangan. Beu, sugan téh lulus kuliah bakal pitingtrimeun. Horéng pasualan kahirupan nu sabenerna kakara dimimitian.
***“BARUDAK, eusian LKS-na. Bapa aya rapat di kantor dinas.” kuring mérésan buku nu patulayah dina méja. Sanggeus rada jauh ti kelas, hawar-hawar kadéngé barudak sarurak.***


c: text/html

text:
Kimia
Kimia mangrupa élmu ngeunaan struktur, sipat, wangunan, jeung réaksi unsur jeung sanyawa kimiawi.
Daptar eusi
Cabang-cabang kimia[édit | édit sumber]
Kimia sacara husus dibagi kana sababaraha cabang utama, sababaraha nu sipatna meuntas-disiplin, sarta cabang-cabang nu leuwih husus.
- Kimia organik
- Kimia organik mangrupa élmu struktur, sipat, wangunan, jeung réaksi sanyawa organik.
- Kimia anorganik
- Kimia anorganik mangrupa cabang kimia nu patali jeung sipat sarta réaksi sanyawa anorganik. Béda antara disiplin organik jeung anorganik sipatna teu mutlak, malah loba tumpang tindihna, utamana dina subdisiplin kimia organologam.
- Kimia fisik
- Kimia fisik mangrupa ulikan ngeunaan dasar fisik sistem-sistem jeung prosés kimiawi. Kimia modern kalawan teges ngadeg dina dadasar fisika sarta kimia fisik salaku tumbu langsungna. Widang ulikan nu penting di antarana térmodinamik kimiawi, kinetik kimiawi, kimia kuantum, mékanik statistis, jeung spéktroskopi.
- Biokimia
- Biokimia mangrupa ulikan ngeunaan bahan, réaksi, jeung interaksi kimiawi nu aya na organisme hirup.
- Kimia analitis
- Kimia analitis ngulik analisis sampel/conto bahan pikeun mikanyaho wangunan jeung struktur kimiawina.
- Cabang Minor
- Élmu bahan, Kimia polimér, Kimia lingkungan, Farmakologi, Térmokimia, Kimia inti, Éléktrokimia, Kimia komputasional
Konsép dasar[édit | édit sumber]
Tata ngaran[édit | édit sumber]
Artikel utama: Tata ngaran zat kimia.
Tata ngaran dimaksudkeun kana sistem pikeun méré ngaran sanyawa kimiawi. Sanyawa organik dingaranan nurutkeun sistem tata ngaran organik. Sanyawa anorganik dingaranan nurutkeun sistem tata ngaran anorganik.
Atom[édit | édit sumber]
Artikel utama: Atom.
Atom mangrupa bagéan tina sistem kimiawi pangleutikna nu teu bisa dibeulah/dibagi-bagi deui.
Unsur[édit | édit sumber]
Artikel utama: Unsur kimiawi.
Unsur mangrupa bahan nu ngawengku atom-atom nu boga wilangan/jumlah proton nu tinangtu dina intina. Wilangan ieu dipiwanoh salaku wilangan atom unsur. Conto, sakabéh atom nu boga 6 proton na intina disebut atom unsur karbon, sedengkeun sakabéh atom nu boga 92 proton na intina disebut unsur uranium.
Pintonan nu pangmerenahna pikeun unsur-unsur aya dina tabel periodik, nu ngagolongkeun unsur-unsur dumasar kamiripan sipat kimiawina. Daptar unsur ogé bisa ditempo dina susunan Daptar unsur dumasar ngaran, dumasar lambang, jeung dumasar wilangan atom.
Sanyawa[édit | édit sumber]
Artikel utama: Sanyawa kimiawi
Sanyawa mangrupa zat nu dibentuk tina dua atawa leuwih unsur dina babandingan nu tetep nu nangtukeun wangunanna. Misal, cai mangrupa sanyawa nu ngandung hidrogén jeung oksigén dina babandingan dua ka hiji. Sanyawa dibentuk jeung dibeulah ku réaksi kimiawi.
Molekul[édit | édit sumber]
Artikel utama: Molekul.
Molekul mangrupa bagéan pangleutikna nu teu bisa dibeulah deui tina hiji sanyawa kimiawi nu mibanda sipat kimiawi jeung fisik unik nu tinangtu. Hiji molekul diwangun ku dua atawa leuwih atom nu kabeungkeut.
Beungkeutan[édit | édit sumber]
Artikel utama: Beungkeut kimiawi.
Beungkeut kimiawi mangrupa gaya nu nahan ngabeungkeut atom-atom dina molekul atawa kristal. Dina loba sanyawa basajan, tiori beungkeut valénsi jeung konsép wilangan oksidasi bisa dipaké pikeun ngaduga-duga struktur jeung wangunan molekular. Nu sarupa, tiori-tiori tina fisika klasik bisa dipaké pikeun ngaduga-duga struktur-struktur ionik. Mun diterapkeun ka sanyawa nu leuwih pajeulit, samodél kompléks logam, tiori beungkeut valénsi gagal, jeung kudu aya pangaweruh nu leuwih jero nu dumasar kana mékanika kuantum.
Wujud zat[édit | édit sumber]
Artikel utama: Fase (zat).
Fase mangrupa hiji wujud sistem fisik makroskopis nu mibanda wangunan kimiawi jeung sipat fisik nu rélatif sarua/saragam (nyaéta dénsiti, struktur kristal, indéks réfraktif, jsb.). Conto fase nu urang paling wawuh nyaéta padet, cair, jeung gas. Fase nu teu pati dipikawanoh di antarana plasma, kondensat Bose-Einstein, kondensat fermionik, jeung fase bahan magnetik paramagnetik sarta ferromagnetik.
Réaksi[édit | édit sumber]
Artikel utama: Réaksi kimiawi.
Réaksi kimiawi mangrupa transformasi/parobahan dina struktur molekul. Réaksi kieu bisa ngahasilkeun napelna hiji molekul ka nu séjénna pikeun ngawangun molekul nu leuwih gedé, beulahna molekul jadi dua atawa leuwih molekul nu leuwih leutik, atawa wangun-ulang atom-atom dina jero molekul. Réaksi kimiawi salawasna ngalibetkeun dibentuk atawa dipegatkeunana beungkeut kimiawi.
Tiori kuantum[édit | édit sumber]
Artikel utama: Tiori kuantum.
Tiori kuantum ngagambarkeun paripolah zat dina skala nu heureut pisan. Ieu téh, prinsipna mah, ngamungkinkeun pikeun ngagambarkeun sakabéh sistem kimiawi ngagunakeun tiori ieu, tapi sacara matematis rumit sarta teu bisa diduga-duga. Praktékna, ukur sistem kimiawi nu pangbasajanna nu bisa réalistis ditalungtik dina kontéks mékanika kuantum murni, ieu gé lumangsung maké loba pendekatan/perkiraan (misalna Density functional theory). Ku sabab éta, pangaweruh mékanika kuantum nu leuwih jero tur mérélé teu pati perlu pikeun kalolobaan kimia, da penting aubna tiori ieu (hususna pendekatan orbital) bisa dilenyepan sarta diterapkeun dina kontéks nu leuwih basajan.
Hukum[édit | édit sumber]
Hukum-hukum kimiawi sabenerna mangrupa hukum fisika hu diterapkeun na sistem kimiawi.
Konsép paling fundaméntal dina kimia nyaéta Hukum konservasi massa nu ngunikeun yén teu aya parobahan kuantitas zat nu kaukur dina hiji réaksi kimiawi biasa. Fisika modern mintonkeun yén tétéla énergi nu conserved, jeung yén énergi jeung massa raket patalina. Konservasi énergi saterusna nungtun kana konsép penting ngeunaan kasatimbangan, térmodinamik, jeung kinetik.
Sajarah kimia[édit | édit sumber]
- Alkémi
- Papanggihan unsur-unsur kimiawi
- Timeline of chemical element discovery
- Hadiah Nobel widang kimia
Étimologi[édit | édit sumber]
Prancis Kuna: alkemie; Arab al-kimia: seni transformasi.
Tempo ogé[édit | édit sumber]
- Daptar jejer kimia
- Kimiawan jeung Daptar kimiawan
- American Chemical Society
- International Union of Pure and Applied Chemistry
- Téhnik kimiawi
- Tabel periodik
- Daptar sanyawa
- Daptar publikasi penting widang kimia
Tumbu kaluar jeung sumber séjén[édit | édit sumber]
Tumbu[édit | édit sumber]
- Buku téks kimia umum na Bukuwiki
- Rohangan Tata ngaran IUPAC, tempo hususna "Gold Book" nu ngandung pedaran ngeunaan istilah-istilah kimiawi baku
- Lambaran bahan kasalametan pikeun rupa-rupa bahan kimiawi
Bacaeun salajengna[édit | édit sumber]
- Raymond Chang. 1998. Chemistry. éd. ka-6. Boston: James M. Smith. ISBN 0-07-115221-0.

robotstxt: allowed

filter: keep


text:
CIMATA DI PANGUMBARAN ( ka dua )
Ramadhan ping 23 taun 1432 hijriah jadi saksi kasiksa na diri ku maneh na .
Hmmm dina ati sanubari mah,,tetep we kuring teu bisa poho,sanajan geus loba papatah kudu sabar ,kudu kitu kudu kieu nu asup kana ceuli teh.Tapi jiga namah ngan ukur sakadar babasan ,da angeur we ari manusa mah moal sampurna .hese sanajan beak karep rek dipopohokeun.
Sajajalan waktu harita mikir naha nasib teh ngan sedih jeung sedih,ras inget kana kalakuan waktu katukang,ari rarasaan mah tara
nganyeurikeun hate batur,tapi da ukur rarasaan,bisa wae poho meureun.
Masih nyengcelak eta leungeun lulunjuk na,bari di hareupeun umum,biwir na nu jadi papaes kana kageulisan na ,luntur harita mah,ku kaluarna kekecapan nu sugal,tiung nu salawasna aya mapaes na tarang nu teja mentrangan,,harita mah poho diudar ,teu sirik na rek di babukkeun ka awak kuring.Suku nu ngabogaan bitis jaksi sajantung,harita mah tetenjrag nu nepikeun karasa ngoyag keuin hate kuring,,asa kiamat,kiamat,kiamat .
Euh Geulis abi the sanes ku ngewa sanes ku ijid ka salira teh , rasa nyaah nu kalewihan,rasa deudeuh nu kalepasan,nu nepikeun ka poho yeun harkat darajat urang anu beda,hampura ,hampura.
Tapi kanyaah anu kaliwatan,,tetela mawa balai,lalaki anu ditalungtik ku kuring mang bulan bulan teh anu kanyahoan boga pamajikan na leuwih ti dua,anger we pas di bejakeun mah,lain kalah percaya mah tapi kalah malik ngewa ka diri sorangan,hate nu ancur,diri nu euweuh hargana karasa ngoleang rek kabawa ku anginna jalan nu harita ka sorang.
Ramadhan ping 27 taun 1437 hijriah, jadi saksi hate ngaracak na,waktu manehna menta di hampura, ciri kaduhung na hatena,geus kabobodo ku hiji lalaki nu dipikadeudeuh na,biwir nu masih mapaes kana kageulisan kaciri ngageter na ,basa nu dareda na campur jeung ngeclakna cipanon maneh na ngalalakon keun sakur kajadian nu pernah karandapan na.
Hmm geulis sanajan anjeun teu pernah leungit na hate kuring, sanajan manehna geus lalagasan deui,sanajan urang amprok deui,sanjan urang dikersakeun amprok deui,anger we taun mah moal biasa di atur balik deui ka waktu ka tukang,kuring moal bisa balik deui jiga baheula keur lalagasan, ngan saukur bisa menta ka Maha Kawasa,salalawasna dibere hate nu sabar jeung tawekal antara kuring jeung manehna.


text:
1Geus kitu, malaikat teh nuduhkeun walungan kahirupan, anu matak hirup hurip; caina ngenclong ngagenclang, lir kaca kristal; sirahna, tina singgasana Allah jeung tina singgasana Anak Domba; 2Ngocorna, ngaliwatan tengah-tengah kota; di sisina, kenca katuhu, aya tangkal; eta teh tangkal kahirupan, anu buahanana saban bulan, nya eta sataun dua belas kali; daunna, bisa mere kacageran. 3Di eta kota, geus moal aya deui anu kudu meunang la'nat ti Allah. Warga-wargana ngabaraktina ka Mantenna, 4bisa ningal ka Mantenna sarta dina tarang masing-masing aya jenengan Allah. 5Di dinya, geus taya peuting; teu perlu lampu atawa panonpoe; sabab geus caang ku kamulyaan Pangeran, Allah nu disembah ku urang. Kabeh wargana ngalalatur, — saperti raja-raja — pikeun salalanggengna. 6Saur malaikat tea ka simkuring: “Ieu dawuhan teh saestuna pisan, layak dipercaya. Pangeran, — Allah anu maparin nyawa hirup ka nabi-nabi — ngutus malaikat-malaikat-Na pikeun ngumumkeun ka abdi-abdi-Na, nya eta sakur anu baris kajadian sakeudeung deui.” 7Mangka waspada! Kami tereh datang. Bagja pikeun jelema anu percaya kana nubuwat-nubuwat anu ditulis dina ieu Kitab! Kitu dawuhan Isa. 8Eta kabeh, kadenge jeung katingal ku simkuring. Tutas ngadenge jeung ningal eta sakabeh; brek, simkuring sideku ka eta malaikat, seja nyembah ka anjeunna. 9Tapi saurna, “Ulah kitu! Kaula oge sarua ngabdi, sasama andika sarta sasamana nabi-nabi, nya eta sakur anu iman kana eusi ieu Kitab. Ngan Allah anu wajib disembah!” 10Saurna deui, “Nubuwatan-nubuwatan dina ieu Kitab, ulah dirasiahkeun sabab kabeh oge, geus meh kajadian. 11Sing saha nu lampahna jahat, mangka tetep dina jahatna; nu kotor mangka tetep kotorna; sing saha nu hade, mangka tetep hadena; nu suci mangka tetep sucina.” 12“Sing waspada! Kami tereh datang, mawa ganjaran pikeun sakabeh, satimpal jeung lampah masing-masing. 13Kami teh Alif jeung Ya: Nu Awal jeung Nu Ahir!” Kitu dawuhan Isa. 14Bagja pikeun jelema anu pamakena rapih beresih; manehna boga hak ngadahar buah tangkal kahirupan jeung meunang asup ka eta kota liwat lawang-lawangna. 15Sabalikna, anjing-anjing jarian: Tukang-tukang sihir, tukang rucah, tukang maehan, tukang nyembah brahala, tukang wadul omong jeung lampah, harirupna, di luareun eta kota. 16“Kami Isa, geus ngutus malaikat Kami ka maneh, nya eta pikeun ngembarkeun ieu perkara di jamaah Kami. Kami sirung turunan Daud; Kami, Bentang Timur nu moncorong.” 17Ruh jeung panganten istri tea unjukan: “Nun sumangga, geura rawuh!” Kitu deui sakur anu ngadenge ieu hal, kudu ngucap: “Sumangga, rawuh!” Saha bae nu halabhab, ka darieu. Sakur anu harayang nginum, pek geura ngarinum cikahuripan. 18Simkuring, Yahya, seja ngomat-ngomatan pisan ka sing saha bae anu ngadenge nubuwatan tina ieu Kitab: Ulah rek nambahan unina ieu Kitab; sabab tangtu ku Allah ditambah hukumanana, ku balai-balai anu ditulis di jerona. 19Sabalikna deui, sing saha anu ngurangan uni ieu Kitab, ku Allah baris dicabut hakna; manehna moal dibere bagian tina tangkal kahirupan jeung teu meunang asup ka Kota Suci. 20Anjeunna, Anu nyingkabkeun ieu sakabeh, ngadawuh: “Saestuna pisan. Kami tereh datang!” Leres pisan satimbalan. Sumangga rawuh nun Gusti! 21Mugi-mugi sih kurnia Isa, Gusti Jungjunan urang, ginuluran ka dulur-dulur. Amin!
Copyright
Learn More


text:
Hayu urang sisindiran, bae teu rame ge…!Aya hurang di tiiran Buah nangka rada ngora Hayu urang sisindiran Minangka panglipur lara. Urang rek ka babatan Kade ulah make taksi Mun urang boga jabatan Kade ulah sok korupsi. aya peda dina piring
sangu na jero boboko ???
Ke sakedap,hilap hartina.
Tp mun teu lepat mah tungtung na teh teurab da… kintunan ti: cakram17.wordpress.com Ti Leles ka kadungora Terusna ka dayeuh kolot Ari he’es dinu ngora palebah dahar dinu kolot.
Filed under: Sisindiran Tag: | sisindiran


text:
Yuharno Uyuh ONod
"PINDAH NGAROKO"
Carita nyata nu kaalaman ku lanceuk kelas waktu di SMKI. Lanceuk kelas teh rada merekedeweng. Duh punten ka pisan ka ka Pa Eka guru simkuring sok sanaos teu kantos kawulang da kabujeng ngalih ka ASTI jamn harita. Kang Odeng keur ngeunah we melenyun udud dikelas da pedah can aya batur. Teu lila pa Eka asup ka kelas kasampak aya murid keur udud. Teu antaparah deui kang Odeng di jbrod. "Teu sopan siah bebel udud di kelas, indit siah..., Kang Odeng ngoloyong ka halaman sakola bari angger udud. Samarukna moal dituturkeun. Pa Eka beuki ambek. "Aeh, aehh.. Ari maneh nangtang ka dewek..,? Kang Odeng sangeunahna ngajawab. "Apan saur bapa teu kenging udud di Kelas, numawi abdi ngalih kadieu oge. Puguh asa dilelece ku murid, Pa Eka ngareret kabeneran dihalaman sakola aya beusi sapotong. "Maneh mah sugan kudu ku ieu yeuh..., Bari ngaheumbatkeun beusi. "Tah pami ku eta mah abdi bade ngalih ududna. Tembal kang Odengbari ngabecir.


text:
“Ampun kuring ulah dipaéhan”, ceuk pil o t tiluanana bari ceurik ngabangingik siga budak.
“Heug, tapi manéh kudu ka leuweung bari néangan sapuluh bungbuahan, tapi ulah sarua”
“Mangga”, bring tiluanana naréangan bungbuahan ka leuweung.
Isukna tilu pil o t ngadeuheus lap o ran ka kapala suku bari mawa bungbuahan séwang-séwangan.
“Manéh mawa naon?”, ceuk kapala suku ka pilot kahiji.
“Sun, ieu buah manggu sapuluh”, jawab pilot ka hiji.
“Tah, ayeuna asupkun kana bujur manéh! Tapi ulah kaluar s o ra nana o n tina sungut maranéh!”, paréntah kapala suku.
Atuh kapaksa, nyeri-nyeri o gé paréntah téh dilaksanakaeun.
Manggu kahiji tepi ka nu kasalapan salamet diasupkeun. Ngan palebah anu kasapuluh, teu kuat deui: “Aduh!”
Giliran pilot nu kadua, manéhna mawa dukuh.
Atuh lumayan ukuranana teu gedé-gedé teuing siga manggu.
Dukuh diasupkeun hiji-hiji bari lancar pisan, ngan palebah dukuh anu kasapuluh,
ujug-ujug, “craaaak!!” gobang nyabet tengkek pilot kadua.
Arwah pilot kadua nepungan arwah pilot ka hiji anu geus nungguan di alam kubur.
“Ari manéh lain mawa dukuh? Atuh gampang da dukuh mah laleutik”, ceuk arwah pil o t kahiji.
“Enya gampang pisan, kuring yakin bisa salamet tina gobang”, ceuk pil o t kadua.
“Dukuh kahiji tepi ka salapan mah asup lancar pisan, ngan palebah kuring rék ngasupkeun dukuh kasapuluh, kuring seuri”
“Enya, atuda kuring teu tahan ngabayangkeun pil o t ka tilu ngasupkeun durén kana bujurna”


text:
1Tumali jeung pisumpingeuna-Na — Gusti Jungjunan urang, Isa Al Masih — sarta hal urang baris kumpul jeung Anjeunna teh, simkuring seja pepeling: 2Pacuan, aranjeun teh ulah beunang kapangaruhan, — nepi ka tuluy bae bingung teu puguh — lamun aya beja anu nyebutkeun yen wancina Gusti Jungjunan urang sumping teh geus datang: Boh beja ti roh, boh tina hutbah, atawa tina surat-surat simkuring sapara kanca. 3Kajeun kumaha oge, aranjeun teh ulah gampang kabobodo. Sabab eta Wanci moal waka nepi, samemeh jelema-jelema malurtad sarta anu jadi ulon-ulon kadorakaanana katangen. 4Eta nu jadi ulon-ulon kadorakaan teh, baris ngalawan ka anu disebut Allah, ka Anu disembah dibakti ku manusa. Malah baris anegleng di Bait Allah jeung susumbar nyebut ieu kami Allah. 5Hal ieu, bareto ku simkuring geus dibablaskeun basa keur aya di aranjeun. Aranjeun aringet keneh? 6Jadi, tangtu geus moal bireuk deui, naon sababna ayeuna manehna acan wanieun ngamimitian. Tapi upama wancina geus tepi mah, tangtu nembongkeun maneh. 7Tapi saenyana, cicing-cicing soteh, eta tukang ngadorakakeun teh keur tatan-tatan. Acan prak soteh lantaran aya keneh anu nahan. 8Geus nepi kana waktuna mah, — eta ulon-ulon kadorakaan teh — tangtu nembongkeun maneh. Tapi pinasti manehna baris tiwas, mun Isa, Gusti Jungjunan urang, sumping; manehna baris dihebos ku napas tina baham-Na jeung baris musna ku cahaya Anjeunna. 9Munculna eta ulon-ulon teh, bari nyangking pangawasa setan; jadi, manehna teh, baris dibarengan ku rupa-rupa kakawasaanana, nya eta bisa nyieun rupa-rupa kaahengan jeung kaajaiban-kaajaiban nu mawa sasar. 10Cilaka sakur anu nolak kana kayaktian nu mawa kana jamuga; sabab pasti, maranehna, kagoda ku rupa-rupa tipu dayana. 11Batin maranehna ku Allah disina lolong, nepi ka percaya ka anu nipu merdaya. 12Ku sabab milihna teh, lain kana pijamugaeun atawa kana nu sayakti, tanwande maranehna baris dihukum. 13Dulur-dulur, kakasih Gusti! Nilik kana kaayaan aranjeun, simkuring wajib muji sukur ka Allah. Sabab aranjeun teh, asup kana golongan jalma-jalma nu dipilih Allah pikeun disalametkeun pangheulana: Ku jalan disucikeun ku kawasaning Ruh jeung ku sabab aranjeun percaya ka nu sayakti. 14Ku Mantenna, aranjeun teh geus disaur, nya eta ku jalan Injil anu geus diwawarkeun ku simkuring sapara kanca; sangkan aranjeun layak nampa kamulyaan Gusti Jungjunan urang, Isa Al Masih. 15Ku sabab eta, sing pangger sarta sing pageuh nyekel pangajaran anu ditepikeun ku simkuring sapara kanca, boh ku lisan boh ku surat. 16Mugi-mugi Gusti Jungjunan urang, Isa Al Masih, kitu deui Rama, — nya eta Allah anu ka urang teh kersa miwelas miasih, maparin panglipur abadi jeung pangharepan anu agung — 17kersa maparinan kakuatan jeung wawanen pikeun ngamalkeun kahadean, boh ku ucap, boh ku lampah.
Copyright
Learn More


text:
1Sanggeus sarerea salamet, bisa nepi ka basisir. Kakara kanyahoan, yen eta daratan teh, pulo Malta. 2Pribumina darehdeh arakuan pisan. Maranehna teh, mangnyieunkeun durukan sagala, ajang saliduru; kawantu poe eta teh kacida tirisna, turug-turug hujan deuih. 3Ari Paulus ngumpulkeun pangpung; tuluy brus, diasupkeun kana durukan. Ana borengkal teh, oray matih pisan, ngaleor tina tumpukan pangpung lantaran kapanasan. Cok bae, macok kana panangan anjeunna. 4Mireungeuh oray meulit kana panangan Paulus, urang dinyana mani pukpok pada batur, “Eta jelema teh moal salah deui tukang maehan! Najan geus luput ti laut, ku Dewi Kaadilan mah hamo diantep hirup terus.” 5Tapi si oray teh ku Paulus dikepretkeun kana seuneu, ari anjeunna mah teu sakara-kara. 6Tapi tetep pada nyarangka moal teu bareuh, moal teu ngagolepak maot sapada harita. Ari seug sakitu geus lilana, wet, teu kua-kieu; ahirna, cek maranehna anjeunna teh dewa. 7Teu jauh ti dinya aya tanah kagungan gupernur Publius, gupernur eta pulo. Eta gupernur nyuguhan ka kuring sapara kanca tur kacida darehdehna, nepi ka meunang tilu poe diaku di bumina. 8Harita teh, ramana Publius keur teu damang, nya muriang nya disentri. Ku Paulus dilayad, dipangnedakeun sarta ditumpangan leungeun, terus cageur. 9Geus kitu mah, jul-jol, nu garering teh daratang ka anjeunna; eta oge kabeh dicageur-cageurkeun. 10Ku kituna kuring sapara kanca teh pohara dihormat-hormatna. Barang geus waktuna kana balayar deui, ku maranehna sarerea dibekelan ku sakur anu jadi pangabutuh simkuring sarerea. 11Ngendek di eta pulo teh, meunang tilu bulan. Geus kitu, unggah ka hiji kapal asal ti Iskandaria anu kabeneran keur balabuh di dinya salila musim es. Eta kapal make perlambang bentang kembar Dioskuri. 12Barang nepi ka kota Sirakusa, kapal balabuh heula tilu poe. 13Ti dinya terus mipir-mipir basisir, jol, nepi ka Regium. Heuleut sapoe ti harita, — kabeneran aya angin ti kidul — isukna, deui geus nepi ka kota Putioli. 14Simkuring sakanca mitra nepungan heula anggota-anggota jamaah di dinya, disambat diaraku, reureujeungan meunang tujuh poe. Kakara neruskeun deui, nya balayar ka nagara Rum. 15Dulur-dulur nu di darinya teh, geus mareunang beja ngeunaan hal-ihwal simkuring sapara kanca. Tuluy maranehna dararatang ka Forum Apius jeung Tras Taberne, narepungan. Paulus mah, barang tepung jeung maranehna teh, tuluy bae muji sukur ka Allah lantaran ngarasa gede hate. 16Ku pamarentah Rum, Paulus diwidian nyicingan imah dibaturan ku salah saurang perjurit pikeun ngajaga. 17Tilu poe ti harita, Paulus ngumpulkeun pamingpin-pamingpin bangsa Yahudi. Sanggeus karumpul, anjeunna nyarios kieu, “Para saderek! Simkuring, boh ka bangsa, boh kana adat istiadat karuhun urang, teu gaduh salah naon-naon. Tapi di Yerusalem simkuring ditangkep ku bangsa sorangan, diserenkeun ka pamarentah Rum. 18Lantaran bukti, yen simkuring beresih tina kasalahan nu manjing hukum pati, ku aranjeunna mah rek dibebaskeun bae. 19Tapi orokaya urang Yahudi ngalalawan, nepi ka kapaksa simkuring kudu naek banding ka Prabu. Sanajan kitu, simkuring teu pisan-pisan niat ngadakwa bangsa sorangan. 20Ku sabab eta, simkuring menta supaya bisa papanggih sarta cacarita jeung aranjeun. Sabab simkuring nyandang rante teh, sualna mah, lantaran tina hal anu jadi pangarep-ngarep bangsa Israil tea.” 21Ku maranehna dijawab kieu, “Nanging da teu aya serat-seratna acan perkawis anjeun ti Yudea. Nu ti ditu oge teu aya anu ka dieu; jadi, teu kantos mendak wartos yen anjeun teh jelema jahat. 22Sanajan kitu, simkuring sadaya hoyong terang perkawisna. Margi sakaterang mah, eta madhab anyar teh, di mana di mendi oge mung dilalawan bae.” 23Tuluy maranehna nangtukeun poe pikeun narima katerangan- katerangan ti Paulus. Dina poeanana maranehna daratang deui ka dinya, ngabrul, loba pisan. Derekdek, Paulus nerangkeun sarta mere panyaksen tina hal Karajaan Allah. Sabisa-bisa anjeunna ngahudangkeun kayakinan maranehna ngeunaan Isa Al Masih, make dasar Toret Musa jeung kitab nabi-nabi. Nerangkeunana hal eta teh, ti isuk nepi ka sore. 24Hasilna, aya anu bisa diyakinkeun, aya nu angger bae teu percaya. 25Nepi ka bubaran gempungan, tetep maranehna henteu bisa sapaham. Memeh bubar Paulus ngucap kieu, “Tetela, pangandika anu ku Ruh Allah ditepikeun ka karuhun urang, ku perantaraan Nabi Yesaya teh, teu mencog saeutik-eutik acan. Kieu ungelna: 26‘Geura tepungan eta bangsa. Caritakeun: Ku ceuli bakal kadenge, ngan teu bisa ngahartikeunana. Ku panon bakal katenjo, tapi maraneh weleh teu terang. 27Sabab ieu bangsa, hatena geus ngabatu, pangdengena geus mintul, matana geus rarapet merem; malar matana tong kungsi nenjo, ceulina ulah kungsi ngadenge, bisi matak kaharti ku hatena, heug tarobat ka Kami geusan bisa disalametkeun.’ 28Ayeuna, mugi kaaruninga, ieu jalan pisalameteun ti Allah teh baris dibikeun ka bangsa-bangsa sejen sarta tangtu bakal ditararima.” [ 29Sanggeus Paulus namatkeun cariosanana, urang Yahudi tuluy balubaran bari tetep pasalingsingan paham.] 30Meunang dua taun campleng, Paulus nyalikan imah sewaan teh. Nu daratang ka anjeunna, kabeh ge diaku ditarima. 31Kabeh ku anjeunna diwawaran hal Karajaan Allah sarta diwurukan hal Isa Al Masih, Gusti Jungjunan urang. Teu aya anu didingding kelir tur lungsur-langsar teu aya halangan naon-naon.
Copyright
Learn More


text:
Menteri Keuangan, Sri Mulyani, “APBN téh Parabot Penting keur Ngawujudkeun Masarakat Adil jeung Mamur”
[Unpad.ac.id, 29/11/2016] Luyu jeung nu kaunggel dina konstitusi Indonésia, tujuan ngokolakeun ékonomi Indonésia téh nya éta ngawujudkeun masarakat nu adil jeung mamur. Ku kituna, perlu aya tarékah dina ngabasmi kamiskinan, ngurangan jurang antara miskin jeung kaya, sarta ngaronjatkeun produktivitas jeung daya saing nagara. Anggaran Pendapatan jeung Belanja Negara (APBN) téh salah sahiji parabot penting dina ngahontal éta tujuan.
“Ku ayana APBN anu hadé urang miharep ieu téh jadi parabot anu ampuh pikeun ngahontal cita-cita nagara urang, nya éta ngawujudkeun masarakat nu adil jeung mamur,” cék Mentri Keuangan Republik Indonésia, Sri Mulyani Indrawati dina Kuliah Umum “Kenali Anggaran Negeri” di Grha Sanusi Hardjadinata Unpad, Jln. Dipati Ukur No. 35 Bandung, Salasa (29/11).
Ibu Sri nétélakeun, ngokolakeun APBN téh sarua jeung ngokolakeun balanja dina hiji rumah tangga. APBN téh aya 3 bagian, nya éta pangasilan, balanja, jeung biaya. Ari balanja, éta bakal sarua pentingna jeung néangan pangasilan. Lamun hiji rumah tangga ngabalanjakeunana ku cara nu strategis, unggal rupiah anu dibalanjakeun téh lain béak waé tapi ogé karasa mangpaatna keur sakumna anggota kulawarga.
“Ngabalanjakeun pangasilan nagara téh sarua pentingna jeung néangan pangasilan nagara. Sabab lamun urang ngabalanjakeunana hadé jeung bener, gemi, teu awuntah jeung teu korupsi, éta téh bakal jadi balanja anu mangpaat keur masarakat jeung kahirupan ékonomi,” cék Ibu Sri.
Ditétélakeun deui yén anu jadi tulang tonggong pangasilan nagara téh nya éta pajeg. Pajeg téh pakakas keur nagara supaya bisa jadi nagara anu berdaulat. Lamun hayang jadi nagara anu ajeg, urang kudu bisa ngumpulkeun pajeg anu hadé. Pajeg ogé jadi salah sahiji pakakas penting dina ngawujudkeun nagara anu adil jeung mamur.
“Eta téh lambang tina pancegna hiji nagara. Kadaulatan jeung kaajegan téh ditempona tina kabisa urang ngumpulkeun pajeg,” cék Ibu Sri.
Kiwari, pangasilan tina pajeg di Indonésia jauh kénéh tina targét anu ditangtukeun. Ieu anu kudu jadi perhatian pisan. Taun 2015, pangasilan nagara tina pajeg ngan Rp 240 Triliun, kurang tina targét anu geus ditetepkeun, jeung dina taun 2016 paling bisa ngahontal Rp 219 Triliun tina jumlah anu geus dirarancang.
“Di Indonésia mah pangabisa urang pikeun ngumpulkeun pajeg téh gedé pisan sabab rasio kapatuhan mayar pajeg tacan bisa ngaronjat,” cék Ibu Sri.
Numutkeun Mentri, kamampuh ngokolakeun anggaran daérah ogé jadi hal anu penting. Ku sabab kitu, Mentri miharep ka Unpad supaya bisa milu aub dina ngawangun kamampuh pamaréntahan-pamaréntahan daérah sangkan leuwih mahér ngokolakeun anggaran keur karaharjaan rahayatna.
Dina acara ieu, Réktor Unpad, Prof. Tri Hanggono Achmad miharep kuliah umum téh lain ngan keur nambahan pangaweruh akadémik mahasiswa tapi ogé bisa ngailhaman kulawarga Unpad pikeun milu aub nalingakeun jeung ngaronjatkeun sagala hal keur kamajuan bangsa.
“Mikiran pola-pola, kumaha anu geus dimekarkeun jadi program nagara urang sing bisa diteruskeun jeung dironjatkeun deui,” saur Réktor.*
Warta ti: Artanti Héndriyana / eh


text:
Aikido
Aikido (合気道 aikidō?), nyaéta hiji seni béladiri nu asalna ti Jepang anu dimekarkeun ku Morihei Ueshiba. Aikido mindeng dihartikeun sabagé "cara nyampur (jeung) énergi kahirupan" [1] atawa "cara jiwa anu harmonis." [2] Tujuan Ueshiba nyaéta supaya praktisi seni béladiri bisa ngabéla dirina sabari nangtayungan musuhna tina tatu.
Aikido diciptakeun dina jaman modérnisasi Jepang anu lumangsung kira-kira taun 1800-an. Béladiri ieu mangrupa kombinasi antara élmu pedang Kénjutsu sarta Jujutsu. Pangaruh Kénjutsu bisa dititénan dina pangaturan gerak atawa léngkah suku. Sedengkeun pangaruh jujutsu bisa ditingali dina pamakéan téknik koncian sarta lémparan.
Seni béladiri ieu diciptakeun kalayan nekenkeun harmonisasi antara ki(tanaga batin) pribadi jeung ki (énergi) alam raya. Aikido ogé nekenkeun kana prinsip kalembutan sarta mikaasih jeung ngabingbing lawan. Prinsip ieu dilarapkeun dina gerak anu henteu nakis serangan lawan ku kakuatan tapi "ngarahkeun" serangan lawan pikeun saterusna nalukkeun lawan tanpa aya niat pikeun natuan lawan. Béda jeung béladiri umumna anu leuwih ngutamakeun latihan kakuatan fisik sarta stamina, aikido leuwih ngagantungkeun latihanana kana pangawasaan diri sarta kasampurnaan téknik. Téknik anu dipaké dina aikido lolobana mangrupa téknik pikeun nyingcet, koncian, lémparan, sarta bantingan. Samentara téknik serangan atawa tajongan dina praktékna langka dipaké. Falsafah-falsafah anu jadi dasar aikido nyaéta kaasih sarta konsép ki; ieu pisan anu ngajadikeun aikido hiji seni béladiri anu mandiri.
Aikido ieu ogé henteu mikawanoh sistem adu tanding atawa kompetisi, kawas béladiri séjénna. Tapi sistem kompetisina leuwih boga sifat embukai (pintonan téknik).
Sistem tingkatan anu kudu diliwatan ku saurang praktisi aikido (disebut ogé aikidoka) ampir sarua jeung anu dipaké ku seni béladiri asal Jepang séjénna, nyaéta sistem kyu pikeun tingkat dasar sarta shodan pikeun tingkat mahér. Sacara singket, aikidoka anu aya dina tingkat kyu 6 nepi ka kyu 4 maké tanda mangrupa beubeur warna bodas. Samentara aikidoka anu ngahontal tingkatan kyu 3 nepi ka 1 maké beubeur warna cokelat. Tingkatan saterusna nyaéta shodan. Aikidoka anu ngahontal tingkatan ieu ditandaan ku beubeur anu boga warna hideung sarta aksésoris tambahan mangrupa calana panjang anu ngaranna hakama. Calana kawas kieu mindeng dipaké ku para samurai dina jaman baheula.
Nepi ka ayeuna aikido ogé boga rupa-rupa "téknik" atawa "aliran" anu ogé ngabeungharkeun téknik aikido tapi tetep henteu ninggalkeun téknik dasarna. Contona aliran Nisyo anu leuwih nekenkeun téknik pedang (bokén) sarta iteuk/stik (jo). Ogé aliran Iwama anu leuwih nekenkeun téknik dina laju nungkulan serangan lawan (nagé).
Loba murid Ueshiba anu miboga pendekatan anu béda kana aikido, gumantung kana iraha éta murid diatik aikido ku Ueshiba. Akibatna, kiwari, aikido bisa kapanggih di sakuliah dunya dina sajumlah aliran. Sanajan kitu, rupa-rupa aliran éta mibanda akar téknik anu sarua sarta lolobana boga prinsip "paduli kana kasalametan si anu nyerang".
Daptar eusi
- 1 Étimologi jeung filosofi dasar
- 2 Sajarah
- 3 Latihan fisik
- 4 Latihan méntal
- 5 Ki (Tanaga Batin)
- 6 Saragam jeung tingkatan
- 7 Cawadeun
- 8 Rujukan
- 9 Tumbu luar
Étimologi jeung filosofi dasar[édit | édit sumber]
Kecap "aikido" diwangun ku tilu kanji:
Istilah dō numbukeun prakték aikido kana konsép filisofi ngeunaan Tao, anu bisa dipanggihan dina seni béladiri saperti judo jeung kéndo, sarta seni anu leuwih pinuh kadaméan saperti kaligrafi Jepang (shodō) jeung ngarangké kembang (kadō). Istilah aiki nujul kana prinsip seni béladiri atawa taktik nyampur jeung gerakan lawan pikeun tujuan ngadalikeun tindakan éta lawan kalayan usaha atawa tanaga anu minimum.[3] Aikidoka ngalarapkeun aiki ku cara nganyahokeun wirahma sarta maksud lawan pikeun nimukeun posisi katut timing (waktu) anu pas pikeun nerapkeun téknik ngalawan. Nurutkeun sajarah, aiki bihari dikawasa pikeun tujuan maténi; sanajan kitu, dina aikido, aikidoka dikudukeun néangan upaya pikeun nganétralkeun saurang lawan tanpa nyababkeun tatu.[2] Anu nyiptakeun aikido ngémbarkeun, "pikeun ngadalikeun lawan tanpa nimbulkeun tatu ngarupakeun seni kadaméan."[4]
Sajarah[édit | édit sumber]
Aikido diciptakeun ku Morihei Ueshiba (植芝 盛平 Ueshiba Morihei, 14 Désémber 1883–26 April 1969), anu kawentar dina kalangan aikido sabagé Ōsensei ("Maha Guru").[5] Ueshiba ngagambarkeun aikido lain baé sabagé sistésis latihan béladirina, tapi ogé sabagé filosofi pribadina ngeunaan kadaméan sarta rékonsiliasi universal. Ti mangsa hirup Ueshiba tug nepi ka kiwari, aikido geus mekar tina koryū (seni béladiri gaya buhun) anu diteuleuman ku Ueshiba nepi ka jadi rupa-rupa wujud beunang para ahli seni béladiri di sakuliah dunya.[6]
Waktu Tumuwuh Munggaran[édit | édit sumber]
Ueshiba ngamekarkeun aikido utamana ti mimiti ahir taun 1920an nepi ka taun 1930an ngaliwatan sintésis seni béladiri nu leuwih buhun anu geus diteuleuman ku manéhna.[7] Seni béladiri inti anu jadi indung aikido nyaéta Daitō-ryū aiki-jūjutsu, anu diteuleuman ku Ueshiba sacara langsung ti Takéda Sokaku. Sajaba ti éta, Ueshiba dipikanyaho geus neuleuman Tenjin Shin'yō-ryū ti Tozawa Tokusaburō di Tokyo dina taun 1901, Gotōha Yagyū Shingan-ryū, sarta judo ti Kiyoichi Takagi (高木 喜代子 Takagi Kiyoichi, 1894–1972) di Tanabe dina taun 1911.[8]
Seni Daitō-ryū boga pangaruh téknis anu utama dina aikido. Ueshiba ngasupkeun téknik lémparan leungeun kosong jeung koncian sambungan tulang sarta téknik sanjata, saperti jurus-jurus pikeun maké lembing (yari), ietuk (jō) pondok, malah bayonét (銃剣 jūken?). Sanajan kitu, struktur téknik aikido loba ngindung ka seni élmu pedang(kénjutsu).
Ueshiba pindah ka Hokkaidō dina taun 1912, sarta mimiti diajar hiji élmu béladiri kalayan bimbingan Takeda Sokaku dina taun 1915. Mimitraan jeung Daitō-ryū terus lumangsung nepi ka taun 1937.[7] Ngan, dina ahir éta periode, Ueshiba geus ngajauhkeun diri ti Takeda katut Daitō-ryū. Dina waktu harita, Ueshiba nyebut seni béladirina "Aiki Budō". Henteu jelas sacara pasti iraha Ueshiba mimiti ngagunakeun ngaran "aikido", tapi éta ngaran jadi ngaran resmi seni béladirina dina taun 1942, mangsa Masarakat Seni Béladiri Jepang (Dai Nippon Butoku Kai) kalibet dina réorganisasi sarta séntralisasi seni béladiri Jepang anu dialpukahan ku pamaréntah.
Panyebaran sacara internasional[édit | édit sumber]
Aikido munggaran diwanohkeun ka Éropah dina taun 1951 ku Minoru Mochizuki waktu nganjang ka Perancis, tempat inyana ngawanohkeun téknik-téknik aikido ka murid-murid anu keur diajar judo.[9] Minoru Mochizuki disusul ku Tadashi Abe dina taun 1952, anu datang salaku wawakil resmi Aikikai Hombu, sarta tumetep di Perancis salila tujuh taun. Kenji Tomiki dibaturan ku para wawakil seni béladiri ngulilingan lima belas nagara bagian Amérika Sarikat dina taun 1953.[10] Satuluyna masih dina taun 1953, Koichi Tohei dikirim ku Aikikai Hombu ka Hawaii, pikeun salila sataun, di mana inyana ngawangun sababaraha paguron aikido anu disebut dojo di dinya. Hal ieu dirojong ku sababaraha kali deui anjangsono. Hal ieu dianggap salaku panganteur (bubuka) sumebarna aikido di Amérika Sarikat. Satuluyna, Inggris diwanohkeun kana aikido dina taun 1955; Italia dina taun 1964; Jérman sarta Australia dina taun 1965. Kiwari dojo aikido aya di sakuliah dunya, kaasup di Jakarta katut kota-kota gedé séjénna di Indonésia.
Tumuwuhna organisasi-organisasi indepénden[édit | édit sumber]
Organisasi aikido panggedéna nyaéta Aikikai Foundation anu tetep dikadalikeun ku kulawarga Ueshiba. Sanajan kitu, aikido boga rupa-rupa aliran, anu sabagian gedé diwangun ku para murid utama Morihei Ueshiba.[10]
Aliran indepénden anu paling mimiti mecenghul nyaéta Aikido Yoséikan, anu diadegkeun ku Minoru Mochizuki dina taun 1931,[9] sarta Aikido Yoshinkan anu diwangun ku Gozo Shioda dina taun 1955,[11] and Shodokan Aikido, founded by Kenji Tomiki in 1967.[12].Tapi, Aikido Shodokan mah kontrovérsial lantaran ieu aliran ngawanohkeun kompetisi (adu tanding) anu ku sabagéan aikidoka dirasa patukang tonggong jeung sumanget aikido.[10]
Sanggeus Ueshiba pupus dina taun 1969, mecenghul deui dua aliran anu gedé. Koichi Tohei ngamekarkeun aliran Aikido Shin Shin Toitsu dina taun 1974, katut organisasi anu ngokolakeunana, anu disebut Ki Society.[13]
Morihiro Saito ngawangun aliran "Iwama". Sanajan aikidoka aliran Iwama tetep jadi bagian Aikikai Foundation nepi ka pupusna Saito dina taun 2002, para pamilon / panganut aliran Iwama kabagi jadi dua kumpulan; anu hiji tetep masih ngindung ka Aikikai Foundation sedengkeun anu lainna ngawangun organisasi mardika “Shinshin Aikishuren Kai” dina taun 2004 anu dipingpin ku anak Saito nyaéta Hitohiro Saito.
Kiwari, aliran-aliran aikido dikokolakeun ku organisasi anu béda-béda, masing-masing boga markas (本部道場 honbu dōjō?) di Jepang, sarta boga wawakil di nagara-nagara lian di sakuliah dunya.[10]
Latihan fisik[édit | édit sumber]
Dina aikido, saperti dina ampir sakabéh seni béladiri Jepang, aya aspék latihan fisik ogé méntal. Latihan fisik dina aikido aya rupa-rupa, ngawengku kabugaran fisik umum sarta pengkondisian, katut téktik-téknik husus.[14] Lantaran kurikulum aikido eusina lolobana lémparan, hal munggaran anu disuprih ku lolobana murid nyaéta kumaha carana ngaragragkeun awak atawa ngagulitik kalawan aman.[15] Téknik husus pikeun nyerang di antarana ngawengku tonjokan sarta cengkraman; sedengkeun téknik pertahanan kaasup lémparan sarta koncian. Sanggeus téknik-téknik dasar dikawasa, para murid diajar pertahanan gaya bébas pikeun nyanghareupan musuh leuwih ti saurang, sarta dina sababaraha aliran, diajar téknik ngagunakeun sanjata.
Kabugaran jeung latihan[édit | édit sumber]
Tujuan latihan fisik anu ditéang dina aikido nyaéta controlled relaxation, kalenturan, sarta daya tahan, kalawan saeutik tekenan kana latihan kakuatan. Dina téknik aikido, gerak ngadorong atawa ngulur jauh leuwih umum batan gerak narik atawa kakuatan kontraksi otot anu kapanggih dina seni béla diri lian. Gerak ngadorong sarta ngulur ogé dijadikeun tujuan latihan fisik.[2]
Kagiatan kabugaan anaerobik tinangtu, saperti latihan ngangkat beusi, nekenkeun kakuatan kontraksi otot, di mana hiji otot atawa kumpulan otot diisolasi sarta dibéré bangbaluh pikeun ningkatkeun massa sarta kakuatan otot. Latihan dina aikido sabalikna, nekenkeun kana gerakan sarta kasaimbangan sakujur badan anu kakoordinasi, leuwih mirupa yoga atawa pilates. Contona, loba dojo anu ngamimitian latihan maké latihan pemanasan (準備体操 junbi taisō?), anu bisa ngawengku stretching katut ragrag bebas.[16]
Pancén uké jeung nagé[édit | édit sumber]
Latihan aikido didasarkeun utamana kana prakték jurus (kata) anu geus dirarancang, lain prakték gaya bébas. Pola dasarna nyaéta dua urang jadi mitra latih di mana saurang jadi anu ngirim serangan atawa disebut ogé panarima téknik (uké) sarta anu saurang deui ngirim serangan atawa disebut ogé palémpar (投げ nagé, anu disebut ogé 取り tori, atawa 仕手 shite, gumantung kana aliranana), anu nganétralkeun ieu serangan ku téknik aikido.[17] Contona jurus anu geus dirarancang téh saperti kieu:
Lamun nagé niat nyanghareupan serangan lengeun kana beunget (somenuchi) ku cara koncian pigeulang kotegaeshi (murilitkeun pigeulang), rarancangna saperti keiu:
- dina kaayaan suku kadua pihak aya di hareup (posisi aihanmi), uké ngalancarkeun shomenuchi ku leungeun katuhu.
- nagé nakis ku leungeun katuhu sarta ngalakukeun puteran kaiten, pas satengah puteran kaiten, nagé nyokot pigeulang uké ti luhur ku leungeun kénca sarta saterusna muterkeun leungeun uké kasebut ka luar nepi ka réngséna kaiten.
- nagé mundurkeun suku kéncana bari mawa leungeun uké ka luhur sarta ka tukang sahingga bentukna nyiku.
- nagé ngalakukeun kotegaeshi kana leungeun katuhu uké bari ngalakukeun puteran kaiten.
- lamun uké nyingkahan kotegaeshi ku cara ngaragrageun manéh, waktu uké murag sarta awakna nyanghareup kaluhur, nagé metot leungeun katuhu uké nepi ka awakna nangkuban.
- kalayan bantuan leungeun katuhu nu nyepeng siku uké, nagé ngabengkokkeun leungeun uké sahingga nyiku ka luar; saterusna nagé ngalakukeun puteran tenkan sahingga perenahna aya di tukang leungeun uké anu nyiku kasebut.
- nagé ngalakukeun koncian kotegaeshi bari neueulkeun leungeun katuhu uké ka arah hareup jeung handap kalayan maké suku nagé anu di hareup (suku kénca) salaku dadasar. Koncian ieu ngahasilkeun nyeri nu luar biasa sarta bisa motongkeun leungeun uké.
- leupaskeun koncian kotegaeshi lamun uké sumerah atawa ménta ampun.
Dina latihan, mitra latih silih ganti jadi uké jeung nagé. Hal ieu dianggap penting pisan pikeun latihan aikido.[17] Nagé diajar nyampur/nuturkeun sarta ngadalikeun énergi serangan, samentara uké diajar tenang jeung lentur dina kaayaan anu henteu nguntungkeun, nyaéta posisi henteu saimbang anu diterapkeun ku nagé. Cara narima téknik ieu disebut ukémi.[17] Uké nyobaan meunangkeun deui kasaibangan sarta nutupan kalemah (contona, ku néang lolongkrang), waktu nagé ngagunakeun posisi katut timing pikeun nahan uké tetep dina kaayaan teu saimbang sarta lemah (gampang diserang). Dina latihan anu leuwih luhur tingkatanana, uké sakapeung kudu nerapkeun reversal techniques (返し技 kaeshi-waza?) pikeun meunangkeun deui kasaimbangan sarta ngonci atawa ngalémpar nagé.
Ukémi (受身?) nujul kana tindakan pikeun narima hiji téknik. Ukémi anu alus merlukeun cingcetan / takisan atawa ragrag bébas pikeun nyingkahan rasa nyeri atawa tatu, saperti nyéngsolna sambungan tulang atawa nyingkahan teunggeulan (atémi).[17]
Serangan wiwitan[édit | édit sumber]
Téknik aikido biasana mangrupa pertahanan pikeun nyanghareupan hiji serangan; sahingga, pikeun latihan aikido jeung babaturan, para murid kudu diajar ngirimkeun rupa-rupa serangan. Sanajan serangan henteu diajarkeun sajero saperti dina seni béladiri nu dumasar serangan, serangan nu "bener" (serangan nu kuat atawa cengkraman anu nyababkeun lawan teu obah) diperlukeun pikeun nerapkeun téknik anu bener sarta éféktif.[2]
Réa serangan (打ち uchi?) nu mirupa sabetan hiji pedang, anu nyirikeun yén téknik serangan aikido asalna tina téknik anu dimaksudkeun pikeun jurit maké sanjata.[2] Téknik lianna, anu kaciri jelas anu mangrupa tojosan (tsuki), ogé dilaksanakeun mirupa tojosan anu ngagunakeun péso atawa pedang. Tajongan umumna disadiakeun pikeun téknik dina tingkatan anu leuwih luhur; di antara alesanna nyaéta bahaya lamun ngaragragkeun awak pikeun nyingkahan tajongan, sarta tajongan (hususna tajongan anu luhur) dumasar sajarahna henteu umum dipaké ku urang Jepang mangsa lumangsungna paperangan dina jaman féodal di Jepang. Sababaraha serangan dasar dina aikido di antarana:
- Serangan-ka bagian-hareup-sirah (正面打ち shōmen'uchi?) nyaéta serangan leungeun kosong atawa serangan leungeun maké péso vértikal kana sirah.
- Serangan-ka-bagian-gigir-sirah (横面打ち yokomen'uchi?) nyaéta serangan leungeun kosong atawa serangan leungeun maké péso diagonal kana sirah atawa beuheung.
- Tojosan kana badan (胸突き mune-tsuki?) nyaéta tojosan kana torso. Sasaran husus di antarana dada, beuteung, sarta solar plexus, sarua jeung "tojosan ka tengah" (中段突き chūdan-tsuki?), sarta "tojosan langsung" (直突き choku-tsuki?).
- Tojosan kana beungeut (顔面突き ganmen-tsuki?) nyaéta tojosan kana beungeut, sarua jeung "tojosan ka bagian luhur" (上段突き jōdan-tsuki?).
Para pamula mindeng ngalaksanakeun téknik aikido dimimitian ku cengkraman, lantaran cara ieu leuwih aman sarta lantaran leuwih gampang pikeun ngarasakeun énergi jeung garis kakuatan hiji keupeulan batan hiji serangan tonjokan. Sababaraha cengkraman nurutkeun sajarahna diturunkeun tina kaayaan waktu nahan leungeun lawan waktu rék narik sanjata; téknik ngaleupaskeun cengkraman bisa digunakeun pikeun ngabébaskeun diri tina cengkraman sarta pikeun nyababkeun lawan teu obah atawa pikeun nyerang lawan.[2] Sababaraha conto cengkraman dasar di antarana:
- Cengkraman ku hiji leungeun (片手取り katate-dori?) nyaéta hiji dampal leungeun nyengkram hiji pigeulang lawan.
- Cengrakaman ku dua leungeun (諸手取り morote-dori?) nyaéta kadua dampal leungeun nyengkram hiji pigeulang lawan.
- Cengkraman ku dua leungeun ka dua pigeulang (両手取り ryōte-dori?) kadua dampal leungeun nyengkram kadua pigeulang lawan, sarua jeung "dua cengkraman ku hiji leungeun" (両片手取り ryōkatate-dori?).
- Cengkraman kana taktak (肩取り kata-dori?) sarua jeung cengkraman kana dua taktak ryōkata-dori (両肩取り?)
- Cengkraman kana badan (胸取り mune-dori?) nyaéta dampal leungeun nyengkram kana pakéan dina bagian dada lawan, sarua jeung cengkraman kana kerah (襟取り eri-dori?).
Téknik-téknik dasar[édit | édit sumber]
Di handap ieu aya sababaraha conto lémparan jeung koncian dasar atawa anu loba dilaksanakeun dina aikido. Sabagian terminologi henteu sarua di antara sababaraha organisasi jeung aliran, jadi conto di handap ieu mangrupa istilah-istilah anu digunakeun ku Aikikai Foundation.[18]
- Téknik wiwitan (一教 ikkyō?) nyaéta kadali ku cara hiji dampal leungeun nyengkram (nyepeng) siku samentara dampal leungeun lainna nyepeng pigeulang lawan anu tumerapna ngadorong lawan tikusruk kana lanté. Ikkyo ogé nerapkeun tekenan kana ulnar nerve dina pigeulang lawan.
- Téknik kadua (二教 nikyō?) nyaéta koncian pigeulang anu adductive anu muterkeun leungeung lawan sarta nerapkeun tekenan saraf anu matak nyeri.
- Téknik katilu (三教 sankyō?) nyaéta koncian pigeulang anu pronating anu ngahasilkeun pantengan otot anu nyepiral kaluhur sapanjang leungeun, siku sarta taktak lawan.
- Téknik kaopat (四教 yonkyō?) nyaéta kadali taktak anu mirupa ikkyō, tapi kadua dampal leungeun nyengkram bagian handap leungeun lawan. Puhu curuk (anu bagian jero dampal leungeun) diteueulkeun kana radial nerve nepi ka periosteum tulang leungeun lawan (uké).
- Téknik kalima (五教 gokyō?) sacara visual mirupa ikkyō, tapi cengkramanana lain kana tonggong pigeulang tapi kana bagian jero pigeulang, sambungan dampal leungeun lawan diputer satengah, sarta sikuna didorong ka handap. Téknik ieu ilahar digunakeun dina nyanghareupan lawan anu ngagunakeun péso sarta sanjata lianna.
- Lémparan nu dimimitian ku gerak opat arah (四方投げ shihōnage?) nyaéta ngalémpar lawan ku cara ngalipet leungeun lawan ngaliwatan taktakna, tumerapna sambungan taktak kakonci.
- Muterkeun leungeun (小手返し kotegaeshi?) nyaéta koncian pigeulang sopinating nu mébérkeun extensor digitorum.
- lémparan maké kadali nafas (呼吸投げ kokyūnage?) nyaéta istilah pikeun rupa-rupa lémparan nu maké kadali nafas; dina lémparan ieu diperlukeun pangaturan waktu (timing) anu bener sahingga lémparan ieu disebut ogé "timing throws".
- lémparan nu dimimitian ku gerak asup ka posisi lawan (入身投げ iriminage?) nyaéta lémparan di mana nagé gerak ka rohangan anu ditempatan ku uké.
- lémparan langit-jeung-bumi (天地投げ tenchinage?) dimimitian ku ryōte-dori; terus maju ka hareup, nagé nyapukeun hiji leungeun ka handap ("bumi") sarta nu lainna ka luhur ("langit"), nu ngakibatkeun uké teu saimbang sahingga gampang dibalangkeun.
- lémparan luhureun bujur (腰投げ koshinage?) nyaéta lémparan luhureun bujur di mana nagé nurunkeun bujurna leuwih handap ti bujur uké, terus ngangkat awak uké nepi ka ngaliwatan tonggong nagé sarta ngabalangkeun uké kana lanté.
- lémparan muter (回転投げ kaitennage?) di mana nagé nyapu tonggong leungeun uké anu tumerapna ngonci pupundakan uké, terus ngagunakeun tekenan ka hareup supaya uké kabalangkeun.
Téknik[édit | édit sumber]
Aikidoka ngamanfaatkeun gerak awak (tai sabaki) pikeun nyampur jeung gerak lawan. Contona, téknik atawa jurus "asup" (入身 irimi?) ngagunakeun gerak maju ka arah awak uké, sedengkeun jurus "muter" (転換 tenkan?) ngagunakeun gerak muter di mana hiji suku nagé jadi sumbuna.[19] Sajaba ti éta, jurus "hareup" (表 omote?) diterapkeun ngagunakeun gerak ka hareupeun uké, sedengkeun jurus "tukang" (裏 ura?) diterapkeun kalayan gerak ka arah tukangeun uké, biasana maké gerak muter. lolobana jurus ogé bisa dilaksanakeun dina kaayaan awak keur diuk (seiza). Jurus bari diuk disebut suwari-waza.[20]
Jadi, tina kurang ti duapuluh jurus dasar, bisa dijieun rébuan jurus lianna. Contona, ikkyō bisa diterapkeun ka lawan ku cara maju ka hareup kalayan hiji serangan (mungkin maké wanda gerak ura atawa mungkin maké gerak omoté) pikeun ngarahkeun tanaga lawan.[21]
Contona, katate-dori ikkyō nujul kana tiap téknik ikkyō anu diterapkeun mangsa uké nyepeng salahiji pigeulang nagé. Satuluyna teknik ieu bisa disebut katate-dori ikkyō omote, nujul kana tiap gerak maju téknikikkyō.
Atemi (当て身) nyaéta serangan. Sabagian jalma nganggap atemi salaku serangan kana "titik vital" anu dimaksudkeun pikeun ngagunasika.
Sabagian deui jalma nganggap atemi, hususna kana arah beungeut, mangrupa métoda pikeun ngalihkeun perhatian. Hiji serangan, boh ditakis atawa henteu bisa ngareuwaskeun sasaran sarta ngabuyarkeun konséntrasi. Targét kasebut ogé bisa jadi henteu saimbang dina upaya nyingkahan serangan, contona ku cara ngadangheuakkeun sirah ka tukang, anu bisa ngagampangkeun lémparan.[20] Réa nu nyebutkeu atemi téh mangrupa bagian dasar tina téknik.[22]
Latihan sanjata[édit | édit sumber]
Latihan sanjata dina aikido sacara tradisi ngawengku iteuk pondok (jō), pedang kai (bokken), sarta péso kai (tantō).[23] Kiwari, sabagian dojo ogé ngasupkeun téknik ngaleupaskeun sanjata api kana latihan; témpo-témpo, cara ngarebut sanjata sarta serangan sanjata diajarkeun sakaligus. Sedengkeun sabagian dojo lianna henteu ngajarkeun téknik sanjata samasakali. Aliran Iwama anu diadegkeun ku Morihiro Saito, biasana méakkeun waktu nu lila pikeun latihan bokken jeung jō, kalayan ngaran aiki-ken jeung aiki-jō.
Lawan leuwih ti hiji sarta randori[édit | édit sumber]
Hiji ciri istiméwa aikido nyaéta ayana latihan pikeun mértahankeun diri nyanghareupan musuh leuwih ti hiji. Latihan gaya bebas (randori, atawa jiyūwaza) kalawan lawan leuwih ti hiji mangrupa bagian penting tina karéréaan kurikulum aikido sarta hal ieu diperlukeun pikeun kanaékan tingkat.[24] Randori ngalatih aikidoka kamampuh pikeun ngalakukeun téknik sacara intuisi dina lingkungan anu henteu kaduga.[24] Pilihan téknik anu stratégis penting pisan dina randori téh. Contona, téknik ura bisa digunakeun pikeun nganétralkeun lawan bari muter pikeun nyanghareupan lawan kasebut ti gigireunana.[2]
Dina aliran Shodokan, randori dilakukeun rada béda, nyaéta randori dilaksanakeun lain ku réaan tapi ku duaan di mana kadua beulah pihak gantian jadi uké jeung nagé sarta ngalakukeun téknik bébas sakahayangna. Dina hal ieu, randori mirupa anu dilakukeun dina judo.[12]
Tatu[édit | édit sumber]
Dina nerapkeun téknik salila latihan, tanggung jawab nagé pikeun nyegah tatu tumiba ka uké ku cara ngagunakeun laju sarta kakuatan panerapan téknik anu saluyu jeung kamahéran mitra latih dina ukemi.[17] Tatu (hususna dina sendi, lamun bener-bener kajadian dina aikido, mindeng mangrupa akibat tina kasalahan nagé dina ngira-ngira kamampuh uké keur narima lémparan atawa koncian.[25][26]
Tatu jaringan halus mangrupa modél tatu anu paling ilahar anu kapanggih dina aikido sanajan dilaporkeun cenah aya ogé anu ajal akibat panerapan téknik "shihōnage".[25][26][27]
Latihan méntal[édit | édit sumber]
Latihan aikido mangrupa latihan méntal sakaligus fisik, anu nekenkeun kana kamampuh pikeun nenangkeun pikir jeung badan dina kaayaan tekenan situasi anu matak balai.[28] Latihan méntal perlu supaya para aikidoka wani ngalakukeun gerak asup-jeung-nyampur nu jadi dadasar téknik aikido, sarta dina waktu nyerang, aikidoka bisa ngalakukeun serangan kalayan percaya diri jeung tepat sasaran. .[29]
Morihei Ueshiba pernah ngucapkeun yén urang "kudu daék narima 99% serangan ti lawan sarta neuteup balai nu di hareupen mata" supaya bisa ngalakukeun téknik tanpa ragu.[4] Salaku hiji seni béladiri anu merhatikeun lain waé kamahér tarung tapi ogé ningkatkeun kualitas hirup sapopoé, aspék mental ieu penting pisan pikeun para aikidoka.[30]
Ki (Tanaga Batin)[édit | édit sumber]
Diajar jeung ngawasa ki (tanaga batin) mangrupa unsur nu penting pisan dina aikido. Aksara kanji munggaran pikeun ki nyaéta 氣 (ditingalikeun di beulah katuhu), sarta mangrupa perlambang pikeun hiji tutup anu nutupan saboboko sangu; "uap nu kaluar" cenah mangrupa ki.[31]
Sifat "ki" dipaké dina istilah-istilah sapopoé dina kahirupan urang Jepang, saperti "kaséhatan" (元気 genki?), atawa "kaéra" (内気 uchiki?). Ki mindeng dihartikeun sabagé sasaran fisik jeung méntal anu ngahiji, sanajan kitu mindeng kapanggih dina seni béladiri tradisional Jepang kalayan harti "énergi kahirupan". Aliran Yoshinkan anu dipupuhuan ku Gōzō Shioda, anu dianggap sabagé aliran aikido nu paling kasar, lolobana nuturkeun ajaran Ueshiba ti mimiti saacan Perang Dunya II, sarta nyindekkeun yén rusiah ki aya dina timing sarta pamakéan sakabéh kakuatan badan museur kana hiji titik.[32] Dina taun-taun satuluyna, Ueshiba nerapkeun ki dina wangun anu leuwih lemes, parasaan anu leuwih lemah lembut. Ieu mangrupa Aiki Takemusu sarta para murid saenggeusna nuturkeun Ueshiba ngajarkeun ki tina kamandang. Ki Society boga Koichi Toheisacara sacara éksklusif lolobana museurkeun ajaran kana pangalaman empiris (sanajan subjéktif) ki para muridna di mana maranéhna dibéré tingkatan (rangking) kamahéran téknik anu misah tina tingkatan pangawasaan ki.[33]
Saragam jeung tingkatan[édit | édit sumber]
Saragam anu dipaké ku aikidoka waktu latihan nyaéta (aikidōgi), sarupa jeung saragam latihan (keikogi) anu digunakeun ku seni béladiri modéren asal Jepang lianna; calana anu saderhana jeung baju nu dibeulitkeun ngurilingan badan, biasana warnana bodas. Bagian luhur baju ngagunakeun kaén kandel ("gaya-judo"), atawa kaén ipis ("gaya-karate").[2] Aya ogé baju husus leungeun pondok nu panjangna teu jauh ti handapeun siku.
Sistem tingkatan kamahéran anu kudu dilakonan ku aikidoka ampir sarua jeung sistem anu dipaké ku seni béladiri asal Jepang liana nyaéta sistem (kyū) pikeun tingkat dasar sarta (dan) pikeun tingkat mahér. Kanaékan tingkatan dilakonan ngaliwatan ujian resmi. lolobana organisasi aikido ngagunakeun sabuk bodas jeung sabuk hideung pikeun ngabédakeun tingkatan, tapi sabagian deui maké sabuk anu rupa-rupa warnana. Contona, aikidoka anyar (tingkatan kyū 6) nepi ka kyū 4 maké tanda sabuk bodas samentara aikidoka anu ngahontal tingkatan kyū 3 nepi ka kyū 1 ngagunakeun sabuk warna coklat sedengkeun aikidoka anu hasil ngahontal tingkatan dan dibéré sabuk warna hideung sarta pakakas tambahan mangrupa calana panjang anu katelah hakama. Calana seperti ieu biasa dipaké ku para samurai dina jaman baheula.
Cawadeun[édit | édit sumber]
Cawadeun anu paling ilahar ngeunaan aikido nyaéta seni béladiri ieu kurang nyiptakeun kaayaan anu enyaan dina latihan. Contona, serangan anu dimimitian ku uké (anu kudu dilawan ku nagé) dicawad lantaran seranganna henteu enyaan.[34] Hal ieu ngabalukarkeun éfék domino nyaéta teknik pertahanan diri nu dilakonan ku nagé jadi henteu éféktif, sarta henteu numuwuhkeun kakuatan.[34] Pikeun nolak hal ieu, sajumlah aliran aikido ngabeunangkeun latihan bébas. Aliran Shodokan, malah nolak hal ieu ku cara maké latihan pertahanan sagemblengna sarta ngabeunangkeun adu tanding.[12]
Rujukan[édit | édit sumber]
- ↑ Saotome, Mitsugi (1989). The Principles of Aikido. Boston, Massachussetts: Shambhala. p. 222. ISBN 978-0877734093.
- ↑ a b c d e f g h Westbrook, Adele; Ratti, Oscar (1970). Aikido and the Dynamic Sphere. Tokyo, Japan: Charles E. Tuttle Company. pp. 16–96. ISBN 978-0804800044.
- ↑ Pranin, Stanley (2007). "Aiki". Encyclopedia of Aikido. Retrieved on 2007-08-21.
- ↑ a b Ueshiba, Morihei; trans. by Stevens, John (1992). The Art of Peace. Boston, Massachusetts: Shambhala Publications, Inc. ISBN 978-0877738510.
- ↑ Pranin, Stanley (2007). "O-Sensei". Encyclopedia of Aikido.
- ↑ Salah ngutip: Tag
tidak sah; tidak ditemukan teks untuk ref bernama
Aikido
- ↑ a b Stevens, John; Rinjiro, Shirata (1984). Aikido: The Way of Harmony. Boston, Massachusetts: Shambhala. pp. 3–17. ISBN 978-0394714264.
- ↑ Pranin, Stanley (2006). "Ueshiba, Morihei". Encyclopedia of Aikido.
- ↑ a b Pranin, Stanley (2006). "Mochizuki, Minoru". Encyclopedia of Aikido.
- ↑ a b c d Salah ngutip: Tag
tidak sah; tidak ditemukan teks untuk ref bernama
Styles
- ↑ Pranin, Stanley (2006). "Yoshinkan Aikido". Encyclopedia of Aikido.
- ↑ a b c Shishido, Fumiaki; Nariyama, Tetsuro (2002). Aikido: Tradition and the Competitive Edge. Shodokan Publishing USA. ISBN 978-0964708327.
- ↑ Pranin, Stanley (2006). "Tohei, Koichi". Encyclopedia of Aikido.
- ↑ Homma, Gaku (1990). Aikido for Life. Berkeley, California: North Atlantic Books. p. 20. ISBN 978-1556430787.
- ↑ Homma, Gaku (1990). Aikido for Life. Berkeley, California: North Atlantic Books. pp. 43–45. ISBN 978-1556430787.
- ↑ Pranin, Stanley (2006). "Jumbi Taiso". Encyclopedia of Aikido.
- ↑ a b c d e Homma, Gaku (1990). Aikido for Life. Berkeley, California: North Atlantic Books. pp. 20–30. ISBN 978-1556430787.
- ↑ Shifflett, C.M. (1999). Aikido Exercises for Teaching and Training. Berkeley, California: North Atlantic Books. ISBN 978-1556433146.
- ↑ Amdur, Ellis. "Irimi". Aikido Journal.
- ↑ a b Shioda, Gōzō (1968). Dynamic Aikido. Kodansha International. pp. 52–55. ISBN 978-0870113017.
- ↑ Taylor, Michael (2004). Aikido Terminology - An Essential Reference Tool In Both English and Japanese. Lulu Press. ISBN 978-1411618466.
- ↑ Scott, Nathan (2000). "Teachings of Ueshiba Morihei Sensei". Diakses pada 1 Pébruari 2007.
- ↑ Dang, Phong (2006). Aikido Weapons Techniques: The Wooden Sword, Stick, and Knife of Aikido. Charles E Tuttle Company. ISBN 978-0804836418.
- ↑ a b Ueshiba, Kisshomaru; Moriteru Ueshiba (2002). Best Aikido: The Fundamentals (Illustrated Japanese Classics). Kodansha International. ISBN 978-4770027627.
- ↑ a b Aikido and injuries: special report by Fumiaki Shishida Aiki News 1989;80 (April); partial English translation of article re-printed in Aikido Journal [1]
- ↑ a b Pranin, Stanley (1983). "Aikido and Injuries". Encyclopedia of Aikido.
- ↑ Zetaruk, M, M A Violán, D Zurakowski, and L J Micheli (2005). "Injuries in martial arts: a comparison of five styles". British journal of sports medicine 39 (1): 29–33. 15618336.
- ↑ Hyams, Joe (1979). Zen in the Martial Arts. New York: Bantam Books. pp. 53–57. ISBN 767-8300450 Cék ajén
|isbn=(help).
- ↑ Homma, Gaku (1990). Aikido for Life. Berkeley, California: North Atlantic Books. pp. 1–9. ISBN 978-1556430787.
- ↑ Heckler, Richard (1985). Aikido and the New Warrior. Berkeley, California: North Atlantic Books. pp. 51–57. ISBN 978-0938190516.
- ↑ YeYoung, Bing F.. "The Conceptual Scheme of Chinese Philosophical Thinking - Qi". Literati Tradition. Diakses pada 12 Pébruari 2007.
- ↑ Salah ngutip: Tag
tidak sah; tidak ditemukan teks untuk ref bernama
Shugyo
- ↑ Reed, William (1997). "A Test Worth More than a Thousand Words". Diakses pada 11 Agustus 2007.
- ↑ a b Pranin, Stanley, Fisher, Alex (Fall 1990). "Aikido Practice Today". Aiki News 86.
Tumbu luar[édit | édit sumber]
- AikiWeb Aikido Information—a comprehensive site on aikido, with essays, forums, gallery, reviews, columns, wiki and other information.
- AikidoFAQ—an informational aikido website, including articles, tips, and multimedia.
- Aikido Journal Website—an extensive source of aikido historical information.
- Aikido—The Way of Harmony Podcast—Aikido based podcast; interviews with high ranking Aikidoka from all styles about philosophy and technique.


text:
Kurt Cobain
Kurt Cobain (20 Pébruari 1967 - 5 April 1967) nya éta penyanyi, panulis lagu jeung gitaris grup musik Nirvana[1][2]. Kurt Cobain lahir di Washington ti pasangan Donal Cobain jeung Wendy, pamajikanna Kurt nya éta Courtney[2].
Kurt lahir dina kaayaan kulawarga anu acak-acakan, kolotna geus cerai nalika Kurt masih 8 taun, ti Harita Kurt jadi resep nyorangan malah mah sok kaluar imah, Kurt sok nulis dina témbok kamarna anu unina: I hate mom”, I hate Dad”, Dad hates mom, mom hate dad, it simply makes you want to be sad (Kuring teu resep ka mamah, Kuring teu resep ka Bapa, Bapa héwa ka Mamah, Mamah héwa ka Bapa, ieu hal nyieun Kuring sedih)[2]. Bakat musikna geus katingali ti leutik kénéh[2]. Taun 1975, Kurt kungsi ngilu keurseus drum, nalika milangkalana anu ka-14, Kurt dihadiahan gitar ku dulurna[2]. Kurt geus bisa maén gitar, malah mah faséh mawakeun laguna Led Zappelin anu Stairway to Heaven, jeung lagu Another one bites to dust (Queen). Lalakon hirupna anu peurih dijadikeun lagu anu judulna Something in The Way[2].
Taun 1999, lagu Kurt anu kasohor nya éta Smells like Teen Spirit, sakaligus nandaan dimulaina industri musik pop tina jenis glam metal, arena rock, jeung dance pop, kana grunge jeung rock alternatip, disusul ku lagu-lagu séjénna saperti About a Girl, COme as You Are, In Bloom, Lithium, Heart-Shaped Box, All Apologies, jeung Rape me[1].
Kurt kacanduan heroin anu awalna mah digunakeun pikeun ubar maag kronis jeung panyakit skiolisis anu karandapan ku manéhna[2]. Kurt sababraha kali asup panti rehabilitasi[1]. Kurt jadi déprési lantaran popularitasna, padahal Kurt mah hayang hirup anu bebas, nyantai jeung henteu loba kasibukan, puncak déprési Kurt kajadian nalika konsér di Munich tanggal 1 Maret 1994, harita Kurt pingsan di Panggung[2]. Tanggal 8 April 1994, Kurt kapanggih geus maot di Imahna, hasil otopsi nyebutkeun yén Kurt maot tanggal 5 April 1994  .


text:
Jam témbok
Jam témbok nyaéta jam loncéng nu dipasang dina témbok.[1] Dina sajarahna jam témbok boga peran penting pisan di imah. [2]Jam témbok geus aya salila ratusan taun, mimitina dumasar kalangkang cahaya panon poé. [2] Tuluy mekar ti alam ka analog, mékanik nu ukuranna gedé pisan jeung mahal. [2] Biasana digunakeun di tempat umum saperti geréja jeung wangunan publik lianna. [2] Jam témbok nu di jero rohangan mimiti aya di imah-imah di Inggris kira-kira taun 1600-an. [2] Dijieun tina bahan kuningan nu digantung dina témbok ku bantuan tali jeung ranté.[2] Ngan para raja jeung ratu nu bisa mayar mahal hiji kaméwahan miboga jam témbok di imah-imah manéhna jeung istana. [2] Saurang pangrajin merlukeun waktu mangbulan-bulan keur nyieun hiji jam témbok. [2]
Inggris nu mimiti ngarobah jam témbok kuningan tradisional jadi jam témbok modérn nu akurat pisan jeung ngirut ku gaya jeung deseinna nu dijieun tina kai nu dicét. [2] Jam témbok lain ngan digunakeun keur nandaan waktu, tapi ogé digunakeun keur ngingetan kajadian kaagamaan, budaya jeung olahraga.[2] Ku lantaran produksi massal jeung bahan nu dijieun tina plastik, jam témbok jadi murah pisan jeung bisa kabeuli ku sakabéh jalma.[2]


text:
Wikiquote:Ngeunaan
Wikiquote nyaéta koléksi cutatan bébas anu diwangun ku para pamakéna ku cara réréongan. Wikiquote basa Sunda geus lumangsung ti 2 Séptémber 2004 tapi karak miboga 1.045 artikel. Ku kituna pangdeudeul ti sadérék sadaya kacida dipiharep pisan.
Naon baé anu diasupkeun téh[édit]
- Cutatan ti jalma, pilem, buku, jll
- Babasan jeung Paribasa
Wikiquote téh lain[édit]
- Énsiklopédia. Pakè wè Wikipedia.
- Kamus. Paké wé Wiktionary.
- Buku citak. Paké wé Wikibooks.
- Tempat pikeun dokumén domain umum. Paké wé Wikisource.
- Situs ramatloka sorangan.
- Koléksi cutatan sorangan.
- Diréktori Internét.
- Forum sawala.
- Wéblog.
- Tempat cutatan tina ajén nu miboga hak patén siga cutatan kawih atawa puisi.
- Tempat ngiklan.


text:
Ku: Ambu Heny Gustini
Minangka bubuka pisanggem, sim kuring nyanggakeun sadaya puji ka alloh nu mubreng alam, anu midamel sareng ngurus bumi-langit katut sapangeusina. Ku ayana widi ti Ayeuna, urang sadaya tiasa kumpul didieu, enggoning nepangkeun sareng manjangkeun silaturahmi, antawis kulawargi ti soreang sareng kulawargi ti katakpang. Mugi-mugi wae ieu pajemuhan the aya dina rido sareng ginulur rahmat Gusti yang Widi.
Bapa miwah ibi suhadma sakalih, pun lanceuk sawargi-wargi dongkap ka dieu the seja aya nu dipimaksud. Rupina ka bapa sareng ibu suhadma oge parantos ka galih. Naming teu aya lepatna saupami ku sim kuring didadarkeun deui kalawan langkung tandes. Janten kieu gek-gekannanamah.
Pun lanceuk the gaduh budak, upami dipapandekeun kana hayam mah nuju jajangkar. Duka kumaha ngawitanana, eta pun alo the sering ngalalar ka katapang. Meusmeus kareles teu aya ti rorompok. Sihoreng teu aya nu di anjing cai, aya nu di heroan. Lami-lami rupina the dugi ka wanton uggah. Tetela geuning pun alo the tos kabandang ku mojang lenjang pancaran katapang, anu taya sanes putra kameumeut bapa sareng ibu suhadma, nyaeta neng Enok Sariningsih tea.
Pun lanceuk the aya bingah, aya rempan. Dupi bingahna, eta geuning gaduh budak lalaki, pun Sakim tea, tos taya gerents niat rarabi. Ari rarabi the, kangge urang anu nganut agama islam, apan janten sasawios sunh rorul. Jalaran kitu, rumah tangga the bagian mangrupi tina ibadah. Eta rupina kabingah anu teu kinten ageungna. Dupi anu matak jadi rempan, boh bilih mojang anu dipikahoyong ku pun Sakim the ninggang kana babasan lain bangban lain pancing; lain babad lain tanding, piit ngendeuk-ngendeuk pasir cileunvang mande sagara. Margi tangtosna oge tos kauninga ieuh, kulawargi pun lanceuk the estu bibit buit pilemburan, urang kampong bau lisung, lundayan bulu taneuh tukang bebelokan dina leutak. Moal bade di sumput-sumput, da tos nembrak ieuh. Mung sakieu buktosna.
Bapa miwah ibu suhadma sakalih
Ayeuna cunduk waktuna datang mangsana, babantenan kulawargi pun lanceik sareng kulawargi bapa suhadma the bade dipaheutkeun dinten ieu pisanKu anu haladir di dieu oge tangtosna tos kasaksen, kumaha dadahutna bapa sareng ibu suhafdma kanggo ngalaksanakeun jatukrami putrana.
Taya lepatna ku sim kuring di dugikeun ka bapa sareng ibu suhadma, rehna lerespisan pun sakim the upami di tinggal lahiriahna mah parantosjalugjuk jangkung, naming jero-jero namah masih keneh seueur katunana. Sepi harti, tuna pangabisa, janten masih keneh bingbinguen. Upami di papandekeun kana pacul mah, pacul nembe bijilti gosali, daranna during kawung anu masih kene kasar teu acan ngambeu hampelas. Seseg, ari sesegnamah, mung duka raoseun heuteuna mah. Mugi-mugi ieu pacul weuteuh the mendak sawah anu lendo. Rupina the, ken wae sina teras terasan macul, engke oge geura teu burung panen.
Bapa miwah ibu suhadma sakalih,
Pun sakim, ibu ramana, katut sawargi-wargi ngahaja dongkap ka dieu, naming punten wae, dongkapna rombongan kulawargi pun lanceuk the estu mung ukur bade nyesahkeun. Teu jingjing, teu bawa, komo upami di tuturkeun ku anu naranggung dongdang sapuratina mah. Heunteu, teu pisan. Sanes teu aya maksad,tapi kumaha da mung sakieu buktosna. Sanaos kitu, ieu mah yamba indit ngaligincing tamba keupat ngagandeuang tanba pamali teuing, aya ari kagegelan mah ti pun alo. Hatur lumayan wae aya encit sacewir etang-etang kanggo minuhan juru dapur, sareng lalab rumbah kenging ngeundeur sa aya-aya. Paralun, sanes bade ngahinakeun, ieu mah estu tawis kabingah anu clik putih clak herang, medl tina ati nu wening. Babahanan nu mung saya-aya pisan, kenging kampal kempe lading rikrik gemi, belaan ngadua-duakeun tina huap. Pamugi wae bapa miwah ibu suhadma teu ningali tina jihat pangaos sareng rupina. Mangga nyanggakeun ieu oge.
Sakitu anu kapihatur, bobo sapanon carang sapakan, pamugi agung cukup lumur kersa ngahapunten, minangka pamungkasna, sim kuring ngadunga ka anu maha kawasa, pamugi wae rumah tangga anu bade di wangun ku pun Sakim sareng Neng Enok sinh aya dina rido Gusti. Sing lambat-lambat dugi ka pakotrek iteuk. Atuh para sepu sareng wargi-wargi ti dua pihakanana sing tiasa maparin tuladan anu sae.
Cag, teundeun di handeuleum hieum, tunda hanjuang siang, paranti nyokot ninggalkeun.
Wassalamualaikum.Wr. Wb.
//
//


text:
Statistika multivariat
Statistika multivariat atawa analisa multivariate statistik dina statistik ngajelaskeun kumpulan prosedur observation jeung analysis nu variabel statistikna leuwih ti hiji dina sawaktu.
Aya sababaraha model, nu gumantung kana tipe analisana nyaéta:
- Analisa korelasi kanonik nu nyoba keur nangtukeun aya henteuna hubungan linier antara dua runtuyan variabel (saperti soal jeung jawaban).
- Analaisa regresi nu nyoba nangtukeuk rumus linier nu bisa ngajelaskeun kumaha respon variabel kana robahna variabel sejen.
- Analisa prinsip komponen nu nyoba nantungkeun runtuyan variabel sintesis pangleutikna nu bisa dijelaskeun tina runtuyan aslina.
- Fungsi diskriminan atawa analisa variat kanonik nu nangtukeun runtuyan variabel beisa dibedakeun dumasa kana grup.
- Analisa prinsip koordinat nu nangtukeun jarak pangalusna tina runtuyan rekaman variabel sintesis.
- Analisa diskriminan linier (LDA) ngitung prediksi linier tina dua runtuyan data sebaran normal nu bisa dijadikeun kumpulan keur analisa saterusna.
- Regresi logistik ngawenangkeun nyieun analisa regresi keur ngira-ngira jeung nguji pangaruh covariates dina respon biner.
- Metoda analisa varian multivariet (MANOVA) ngalegaan tina metoda analisa varian keur ngawengku kasus dimana aya leuwih ti hiji variabel sarata variabel terikat teu bisa dikombinasikeun.


text:
Wolfgang Amadeus Mozart
Wolfgang Amadeus Mozart anu ngaran aslina Johannes Chrysostomus Wolfgangus Gottlieb Mozart manéhna dibaptis minangka Johannes Chrysostomus Wolfgangus Teofilus Mozart.[1]. Mozart nyaéta ngaran sanggeus Aki ti pihak indungna sarta sanggeus Saint dina tanggal kalahiranna, Johannes Chrysostomus. Lahir di Salzburg, 27 Januari 1756, maot di Wina, Austria, 5 Désémber 1791, manéhna saurang komponis sarta bisa disebut jalma pangjeniusna dina sajarah musik kulon.[2] Anak ti Leopold Mozart sarta pamajikanana, Anna Maria Pertl.[2] Leopold nyaéta saurang komposer pamaén biola, suksés sarta concertmaster asisten di pangadilan Salzburg.[2]
Karir[édit | édit sumber]
Wolfgang mimitian nulis minuets dina umur 5 taun sarta simfoni dina umur 9 taun.[2] Sabot manéhna taun, manéhna sarta lanceukna, Maria Anna (anu katelahna "Nannerl"), ngalakonan sauntuyan konser ka pangadilan Éropa sarta dayeuh-dayeuh badag.[2] Kadua barudak éta maénkeun keyboard, tapi Wolfgang jadi virtuoso biola ogé.[2] Di Paris, Mozart ngora medar karya kahijina, opat sonata pikeun clavier kalayan biola anu nyumponan (1764). Dina 1768 manéhna nyusun opera kahijina, La Finta Semplice, anu premier di Salzburg.[2] Dina 1769-70, Leopold sarta Wolfgang ngalakonan tur ngaliwatan Italia.[2] Lalampahan di Italia nu kahiji ngahontal penclutna dina hiji opera anyar, Mitridate, balik di Ponto, diwangun pikeun Milan.[2] Dina dua lalampahan Italia saterusna manéhna nulis dua opera leuwih pikeun Milan, Ascanio di Alba (1771) sarta Lucio Silla (1772).[2] Karya musikna aya dina tilu tahap: mimiti (1761-1772), pertengahan (1772-1781), sarta ahir (1781-1791) anu dipikawanoh pangalusna Mozart diwangun leuwih ti 600 karya kaasup: 21 panggung sarta opera karya, 15 Misa, leuwih ti 50 simfoni, 25 piano konserto, 12 konserto biola, 27 konser arias, 17 sonata piano, 26 String kuartet, sarta potongan séjénna.[2] Gayana pohara unik, henteu kawas loba gaya musik di waktuna. Jalma-jalma henteu ngahargaan musik anu radikal alatan maranéhanana henteu mengerti Mozart anu kompleks sarta rongkah musik.[2] Dina taun-taun saterusna, Mozart ngagabungkeun loba unsur musik sarta gaya ti sagala rupa nagara ka dina na digawé. Digawé nepi ka larut Na ngawengku tilu opera anu pangkacelukna, The Perkawinan Figaro, Don Giovanni, Cosi fan Tutte, ditulis kalayan kolaborasi jeung Lorenza da Ponte sarta potongan pamungkas gereja tilu, Misa di C minor, Ave Verum Corpus, sarta Requiem.[2] Kadua Misa di C Minor sarta Requiem tetep can bérés.[2] Mozart punjul dina saban wangun di mana manéhna diwangun.[2] Sajamanna manggihan ambivalensi hariwang sarta eusi émosional rumit musikna hésé dipahaman. Biasa jeung gaya, cahya déét musik rococo, panongton aristokrat henteu bisa narima kompleksitas musik nu jero.[2] Tapi, jeung Josef Haydn, Mozart nyampurnakeun wangun grand simfoni, opera, kuartet gésék, sarta konserto anu menandai période klasik dina musik.[2] Dina opera wawasan psikologis rongkah Mozart nyaéta unik dina sajarah musik. Musikna informasi pakasaban Haydn saterusna sarta ti generasi saterusna ti komposer, utamana Beethoven.[2] Kasuksésan karyanya terus nepi ka ahir, sanajan téma anu leuwih poék tina kapeurihan sarta isolasi tumuwuh leuwih ditandaan dina sawatara warsih pamungkas, sarta komposisina terus ngaluarkeun daya, hususna pikeun musisi sarta nu mikaresep musik.[2]


text:
Nya gara-gara eta pisan, kameja kotak-kotak jadi payu kabina-bina. Salah saurang tukang dagang baju di Jakarta netelakeun yen omset nggajual baju kotak-kotak dina sapoe bisa bisa nepi ka 800 rebu perak. Mun sabulan? Kari ngalikeun kana 30.
Padahal nurutkeun Jokowi manehna henteu ngahaja ngarancang baju kotak-kotak sok komo ngahaja mroduksi baju kotak-kotak jang jualeun. Jadi loba soteh anu daragang baju model kitu, eta mah inisiatif nu daragang we. Ngaranna oge nu dagang atuh, ari nu kira-kira matak nguntungkeun mah nya pasti didagangkeun.
Cindekna, popularitas baju kotak-kotak ngajaul sanggeus baju model kitu dipake ku Jokowi - Ahok. Ti harita jadi loba jelema anu ngahajakeun neangan, boh simpatisan atawa nu sakadar resep kana corakna. Ngan ku sabab nu ngabalakan makena tokoh politik, daek teu daek baju kotak-kotak geus jadi simbol politis. Persepsi publik, kameja kotak-kotak identik jeung Jokowi - Ahok.
Persepsi model kieu tangtu leuwih rohaka karasana ku lawan politikna. Kubu Foke - Nara ngarasa bayeungyang mireungeuh tren saperti kieu. Formulasi baju bodas-bodas nu dihangkeutkeun ku manehna eleh pamor. Kumaha ari simbol mangrupa kumis? Ah, da teu kabeh jelema (lalaki) kumisan atuh, jadi rada hese :) Ngan duka tah lamun kameja bodas pek digambaran kumis, kira-kira payu moal nya?
Jigana ku sabab bayeungyang tea, cenah kubu Foke - Nara geus sababaraha kali narekahan sangkan popularitas baju kotak-kotak bisa diperuhkeun. Diantarana kungsi aya razia ka tukang dagang anu husus ngajualan baju kotak-kotak. Nu dagangna ngalengis sabab nu dirazia teh ngan manehanana wungkul, ari nu dagang baju biasa mah henteu dikukumaha. Padahal da manehna oge sarua ngan saukur dagang, teu dititah teu sing ku Jokowi.
Anu lucu mah kungsi aya usulan ka KPU sangkan dina poean nyoblos teu meunang aya nu make baju kotak-kotak. Nepi ka dieu mah can karasa lucu. Anu lucuna teh tanggapan masyarakat basa beja usulan ieu ditulis dina media. Mun kitu mah cenah dina poean nyoblos oge teu meunang aya nu kumisan, sabab mun baju kotak-kotak dianggap simbol Jokowi, kumis oge sarua dianggap simbol Fauzi Bowo :)
Memang mun hayang adil mah kudu kitu. Ngan kacipta we meureun nya eta nu baroga kumis meunang mupusti ngaluas-luis, ngadak-ngadak kudu dikurud...
Aya-aya wae :)
Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis sareng live link (tumbu anu tiasa di-klik) ka SundaBlog. Mugi janten perhatosan.
Manawi kalandep, mangga tingali seratan sanesna:


text:
Kaiji (karéta)
Kaiji (かいじ?) nyaéta layanan kareta limited express di Jepang dioperasikeun ku East Japan Railway Company (JR éast). Kareta ieu antara Shinjuku Station di Tokyo jeung Kōfu Station di Kōfu, Yamanashi liwat Jalur Utama Chūō.
Daptar eusi
Rute[édit | édit sumber]
Kaiji[édit | édit sumber]
Shinjuku - Kōfu (Sababaraha kareta antara Tokyo jeung Ryūō.)
View Kaiji[édit | édit sumber]
Hamakaiji[édit | édit sumber]
Yokohama - Hachiōji - Matsumoto
Kareta nu dipake[édit | édit sumber]
- Kaiji
- E257 series (since 2001)
- View Kaiji
- Hamakaiji
Formasi[édit | édit sumber]
Formasi standar Kaiji (seri E257) mawa salapan gerbong, nomerna ti 3 nepi ka 11. Gerbong 1 jeung 2 ditambahkeun ka sababaraha kareta.
Katerangan
- G: Kelas Green
- R: Kelas biasa, pesen
- N: Kelas biasa, bebas
Tumbu kaluar[édit | édit sumber]
- JR East E257 series "Kaiji" (Japanese)


text:
Microleve ML-400 cocog FS2004 jeung FSX / P3Dv1 mangrupakeun pesawat cahaya ultra dihasilkeun dina Mexico ku Microleve di Rio de Janeiro. pesawat ieu biasana dibeuli salaku alat salila kira $ 12,275 (1998). Cruising laju 90 km / h, maximum laju 140 km / h laju lapak 60 km / h. Pausahaan bangkrut jeung pesawat cahaya ultra aya deui sadia pikeun dijual, kumaha oge, Anjeun masih bisa ngapung mesin ieu dina virtual jeung Rikoooo.
tambihan-on Ieu hadir kalawan dua repaints jeung sora adat, dinamika hiber realistis, kabina maya.


text:
Jannah
Jannah (basa Arab: جنّة) nyaéta konsép surga dina ajaran agama Islam. Dina eskatologi Islam, sanggeus pati hiji jelema baris tetep di jero alam kubur (barzakh) nepi ka 'Poé Kebangkitan' (Yawm al-qiyāmah). Nurutkeun saréat Islam, perlakuan unggal individu di barzakh nyaéta lumaku luhur amal (gawéna) hiji jalma éta sorangan, saterusna jadi hiji gambaran dina alam baka.
Etimologi[édit | édit sumber]
Kecap Jannah dina basa Arab ngabogaan harti "Kebon", mangka dina basa Qur'an hartosna "Kebon Surga".


text:
Nagorno-Karabakh
Nagorno-Karabakh (basa Azerbaijan: Dağlıq Qarabağ atawa Yuxarı Qarabağ; basa Rusia: HaropHый Kapaбax, Nagornyy Karabakh; basa Arménia: Լեռնային Ղարաբաղ, Lernayin Gharabagh) mangrupa hiji wewengkon nu aya di bagian kidul Kaukasus, kirang leuwih 270 km kuloneun Baku, ibu kota Azerbaijan. Wewengkon ieu dicicingan ku mayoritas étnik Arménia, jeung dikawasaan ku militér Arménia.
Padumuk étnik Arménia satempat mroklamasikeun kamerdékaan Républik Nagorno-Karabakh ti Azerbaijan dina 10 Désémber 1991, tapi kadaulatan républik éta teu diakuan ku dunya internasional jeung wewengkon éta sacara de jure dianggap salaku bagian ti Azerbaijan. Dina 27 Juni 2006, Arménia jeung Azerbaijan satuju pikeun ngijinkeun padumuk Nagorno-Karabakh ngayakeun réferéndum ngeunaan status wewengkon éta di waktu engké.[1]
Réferénsi[édit | édit sumber]
- ↑ Armenian, Azeri Leaders ‘Agreed To Karabakh Referendum’, ArmeniaLiberty.org, diakses 27 Juni 2006
Tumbu kaluar[édit | édit sumber]
- (en) Situs Kamenterian Luar Nagri
- (en) Situs Kantor Nagorno-Karabakh di AS
- (en) Surat kabar pamaréntah Azat Artsakh